Prompt:
Summarize the following text in Hindi.

Text:
टेसा जॉवल का कहना है कि मृतकों और लापता लोगों के परिजनों की मदद के लिए एक केंद्र स्थापित किया जा रहा है. उन्होंने इस हादसे के तीन के बाद भी मृतकों की सूची जारी करने में हो रही देरी के बारे में स्पष्टीकरण देते हुए कहा है शवों की ठीक पहचान होना ज़रूरी है. पुलिस के अनुसार धमाकों में मारे गए लोगों की संख्या अब 49 हो गई है और अब भी 20 से ज़्यादा लोग लापता हैं. पुलिस के अनुसार लंदन पर हमले योजनाबद्ध तरीके से हुए और भूमिगत रेलगाड़ियों में विस्फोट तो 50 सैकेंड के भीतर हुए. पहचान की प्रक्रिया किंग्स क्रॉस स्टेशन के पास सुरंग में धमाके से क्षतिग्रस्त रेल कोचों में अब भी पड़े शवों के बारे में स्थिति साफ नहीं है और पुलिस ने आगाह किया है कि हताहतों की संख्या बढ़ सकती है. पुलिस, न्यायिक अधिकारियों, चिकित्सकों और अन्य विशेषज्ञों का एक आयोग बनाया गया है जिसकी देख-रेख में शवों की पहचान की प्रक्रिया पूरी होगी. महत्वपूर्ण है कि गुरुवार को लंदन में मृतकों के सम्मान में सार्वजनिक समारोह होगा जिसमें उन्हें श्रद्धाँजलि दी जाएगी और दो मिनट का मौन रखा जाएगा. पुलिस का कहना है कि वह इस्लामी चरमपंथी संगठन अबू हफ़्स अल-मासरी ब्रिगेड्स का इन धमाकों के बारे में किए गए दावे को गंभीरता से ले रही है. 'धमाके पचास सेकेंड में हुए' पुलिस के अनुसार लंदन पर हुए हमले योजनाबद्ध तरीके से किए गए थे. पुलिस के अनुसार भूमिगत रेलों में तीन बम अलग-अलग जगहों लगभग अचानक फटे थे. इसलिए पुलिस को संदेह है कि धमाकों में टाइमिंग उपकरणों का उपयोग किया गया होगा. यह भी तथ्य सामने आया है कि धमाकों में आधुनिक किस्म के विस्फोटकों का उपयोग किया गया था. पहले माना जा रहा था कि हमलों में देसी विस्फोटकों का इस्तेमाल किया गया होगा. पुलिस मुख्यालय स्कॉटलैंड यार्ड में सहायक उपायुक्त ब्रायन पैडिक ने बताया कि भूमिगत रेलों में तीन धमाके 50 सेकेंड के अंतराल के भीतर हुए थे. धमाके गुरुवार सुबह आठ बजकर पचास मिनट पर हुए थे. लंदन अंडरग्राउंड से मिली विस्तृत तकनीकी सूचनाओं से यह तथ्य सामने आया है. इससे पहले बम धमाकों में अच्छे खासे अंतराल की बात की जा रही थी.

Summary:

ब्रितानी सरकार ने लंदन के बम धमाकों में मारे गए लोगों के परिजनों की मदद करने की ज़िम्मेदारी एक मंत्री टेसा जॉवल को दी है.


Prompt:
Summarize the following text in Hindi.

Text:
इन विस्फोटों में कम से कम 30 लोगों के घायल होने की भी ख़बर मिली है. पुलिस के मुताबिक पहला धमाका गुवाहाटी के भीड़-भाड़ वाले इलाके फ़ैंसी बाज़ार में हुआ है. फ़ैंसी बाज़ार में जहाँ पर विस्फोट हुआ है वहाँ असम से लगे हिंदी भाषी राज्य बिहार के कुछ लोग कीर्तन करने के लिए इकट्ठा हुए थे. इस समारोह में हुए धमाके में कम से कम 13 लोगों की मौत हो गई. दूसरा धमाका शहर के दक्षिणी हिस्से में एक ऐसी जगह पर हुआ जहाँ पर पत्थर तोड़ने का काम किया जाता है. इस धमाके में दो लोगों की मौत हो गई. तीसरा धमाका गुवाहाटी के एक अंदरूनी इलाके में स्थित बालाजी मंदिर में हुआ है. इस धमाके से मंदिर की इमारत को नुकसान पहुँचा है पर इसमें अभी तक किसी के हताहत होने की ख़बर नहीं मिली है. शक की सुई हालांकि अभी तक किसी चरमपंथी संगठन ने इन हमलों की ज़िम्मेदारी नहीं ली है पर पुलिस का कहना है कि इनके पीछे अलगाववादी गुट उल्फ़ा का हाथ हो सकता है. राज्य पुलिस के खुफ़िया विभाग के प्रमुख खगेन सर्मा ने बताया है कि उल्फ़ा ने पिछली कुछ घटनाओं की तरह इस बार भी हिंदी भाषी लोगों को अपना निशाना बनाया है. ग़ौरतलब है कि इसी वर्ष सितंबर महीने में भारत सरकार और उल्फ़ा के बीच बातचीत टूट गई थी. इसके बाद से रविवार की घटना अभी तक की सबसे बड़ी हिंसक घटना है.

Summary:

भारत के पूर्वोत्तर राज्य असम के अधिकारियों ने बताया है कि राज्य की राजधानी गुवाहाटी में हुए तीन बम विस्फोटों में 15 लोगों की मौत हो गई है.


Prompt:
Summarize the following text in Hindi.

Text:
इस मामले में एयर इंडिया और फेडरेशन ऑफ इंडियन एयरलाइंस (एफआईए) ने बयान जारी किया है. इस फेडरेशन में इंडिगो, जेट एयरवेज़, स्पाइसजेट और गो एयर शामिल हैं. सबने इस वाकये की कड़ी निंदा की है. इन्होंने गायकवाड़ पर कड़ी कार्रवाई की मांग की है. एफआईए के असोसिएट निदेशक उज्ज्वल डे ने बयान में कहा है, ''हमारे किसी भी कर्मचारी पर हमला हम सब पर हमला है.'' एयर इंडिया और एफआईए सदस्यों ने गायकवाड़ को तत्काल प्रभाव से प्रतिबंधित करने का फ़ैसला किया है. एफआईए ने कहा, ''हमारा मानना है कि यह कार्रवाई मिसाल की तरह होगी ताकि आगे कोई हमारे कर्मचारियों के साथ इस तरह का व्यवहार नहीं करे. यह लोगों की सुरक्षा के हक़ में है. हम ऐसे यात्रियों को 'नो फ्लाई' लिस्ट में डालने का प्रस्ताव रखते हैं. ऐसे यात्रियों का हम स्वागत नहीं करेंगे और हमें इस मामले में सरकार के साथ सुरक्षा एजेंसियों की मदद चाहिए. एयर इंडिया ने गायकवाड़ के पुणे का टिकट भी रद्द कर दिया है. पीटीआई ने एयरलाइन के सूत्रों को हवाले से यह ख़बर दी है. इससे पहले रविंद्र गायकवाड़ा ने एयर इंडिया के ऑफिसर पर हमले के मामले में माफी मांगने से इनकार कर दिया था. उन्होंने कहा था कि 'काहे का पाश्चाताप'. गायकवाड़ पर आरोप है कि उन्होंने एयर इंडिया के मैनेजर पर प्लेन में हमला किया. वह हमले के बाद ख़ुद ही बता रहे थे कि उन्होंने उस अधिकारी को चप्पल से 25 बार मारा. वह एक वीडियो में ऐसा कहते हुए ख़ुश दिख रहे हैं. गायकवाड़ ने अपने व्यवहार के लिए माफी मांगने से साफ़ इनकार कर दिया है. उन्होंने कहा कि वह ख़राब सेवा के लिए एयर इंडिया की शिकायत करेंगे. गायकवाड़ का कहना है कि उनके साथ एयर इंडिया के मैनेजर ने दुर्व्यवहार किया था. महाराष्ट्र में ओसमानबाद से सांसद गायकवाड़ फ़्लाइट में बिज़नेस क्लास के टिकट नहीं मिलने से नाराज़ थे. वह पुणे से दिल्ली आ रहे थे. मीडिया रिपोर्ट्स के मुताबिक़ इस फ़्लाइट में कोई बिज़नेस क्लास की सीट नहीं थी और इसकी सूचना उन्हें पहले ही दे दी गई थी. उन्हें वीआईपी सुविधा मिले इसके लिए वह पहली पंक्ति में बैठाया गया था. गायकवाड़ इतने भर से ख़ुश नहीं थे. जब फ़्लाइट दिल्ली पहुंची तो उन्होंने उतरने से इनकार कर दिया. इसके बाद ड्यूटी मैनेजर शिव कुमार केबिन में पहुंचे और उन्होंने उन्हें मनाने की कोशिश की. इसी दौरान गायकवाड़ ने उन पर हमला बोल दिया. एयर इंडिया के कर्मचारी ने अपनी शिकायत में लिखा है कि इस देश को भगवान ही बचा सकता है. शिव सेना का कहना है कि वह तथ्यों को देखने के बाद ही कुछ कहेगी. हालांकि पार्टी ने कहा कि वह हिंसा को बर्दाश्त नहीं करेगी. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

एयर इंडिया के कर्मचारी पर हमला करने के आरोप में शिवसेना सांसद रविंद्र गायकवाड़ पर एयर इंडिया और फेडरेशन ऑफ इंडियन एयरलाइंस (एफआईए) ने प्रतिबंध लगा दिया है. इस प्रतिबंध के बाद अब गायकवाड़ कई एयरलाइंस में हवाई सफर नहीं कर पाएंगे.


Prompt:
Summarize the following text in Hindi.

Text:
बीबीसी नें जिन कुछ एक प्लेसमेंट एजेंसियों से बात की उनमे से ज़्यादातर को न तो देश में लागू किये नियुनतम मज़दूरी के क़ानून के बारे में जानकारी है और ना ही विदेशों के श्रम क़ानूनों के बारे में ही कोई मालूमात है. कुछ एक एजेंसियों के संचालकों नें गोपनीयता की शर्त पर बताया कि कई मामलों में घरेलु काम के लिए विदेश ले जाए जा रहे लोगों को जिस क़रार के तहत ले जाया जाता है, उनपर कोई खरा नहीं उतरता. यानि मिसाल के तौर पर अगर किसी घरेलू नौकर को तीस हज़ार रूपए देने का क़रार किया जाता है तो उन्हें सिर्फ दस हज़ार तक ही मिल पाते हैं. (सांसद की नौकरानी अस्पताल में भर्ती) हैप्पी होम केयर नाम की प्लेसमेंट एजेंसी चलाने वाले जॉर्ज ने बीबीसी को बताया कि दक्षिण एशियाई देशों में घरों में काम करने वालों का न्यूनतम मानदंड तय है. उनका कहना है कि सिर्फ भारत ही ऐसा देश है जहाँ घरेलू नौकरों की न्यूनतम मज़दूरी के बारे में कोई चर्चा नहीं की जाती. जो जैसे चाहता है वैसे नौकरों से काम लेता है. एजेंसियों की भूमिका हाल ही में उनके जानने वाली एक एजेंसी ने सिंगापुर में घरेलू काम करने के लिए किसी को भेजा तो उसे 250 सिंगापुरी डॉलर मिल रहे हैं. वो कहते हैं, "अमरीका और यूरोपीय देशों में तो ये दर ज़्यादा है. मगर ज़्यादातर एजेंसियों को पता ही नहीं है कि हमारे देश में ही घरेलू काम करने वालों के लिए भी न्यूनतम मज़दूरी लागू है." वहीं ह्यूमन हेल्पिंग हैंड्स नाम की एजेंसी चलाने वाले विमल मेहता का कहना है कि घरेलू नौकर उपलब्ध कराने वाली एजेंसियां विदेश भेजने का काम नहीं करतीं. वो कहते हैं कि घरेलू नौकर भेजने का काम सिर्फ वो पंजीकृत एजेंसियां करती हैं जो अमूमन विदेशों में मज़दूर भेजने का काम करती हैं. इसके लिए अलग से लाइसेंस लेना पड़ता है. जॉर्ज और मेहता का कहना है कि घरेलु नौकर उपलब्ध कराने वाली ज़्यादातर एजेंसियों को पता ही नहीं है कि न्यूनतम मज़दूरी क्या है और क्या दिया जा रहा है. जॉर्ज ने बताया, "हमें पता है कि नियुनतम मज़दूरी क्या है, इस लिए हम महानगरों में भी सात से आठ हज़ार रूपए प्रति महीना से नीचे नौकरों को नहीं भेजते. आस्ट्रेलिया जैसे देशों में तो हम 35 से 40 हज़ार रुपये तक दिलवाते हैं घरों में काम करने वाले नौकरों को." न्यूनतम मज़दूरी लंबे अरसे से घरेलू कामगारों के अधिकारों के लिए संघर्ष कर रहे झारखण्ड निवासी गौतम बोस कहते हैं कि वर्ष 2010 में न्यूनतम मज़दूरी क़ानून लागू किया गया था, मगर कई राज्य ऐसे हैं जहाँ इस क़ानून को लागू नहीं किया गया है. यही कारण है कि शोषण थमने की बजाय बढ़ता ही जा रहा है. उनका कहना है कि ज़्यादातर राज्यों में इस क़ानून की अधिसूचना ही जारी नहीं की गई है जबकि कुछ राज्यों ने इसे न्यूनतम मज़दूरी के दायरे में रखा है. वो कहते हैं, "काफ़ी संघर्ष के बाद ये क़ानून लाया तो गया मगर श्रम विभाग के लोगों ने इसे सख़्ती के साथ लागू करने की कोशिश ही नहीं की. न्यूनतम मज़दूरी की दर 180 रुपए प्रतिदिन तय की गई है. मगर ऐसे भी मामले हैं जब घर में काम करने वालों को महीने में 200 रुपए भी नहीं मिल पाते हैं." (इनके पास न तो संगठन है...) घरेलू काम करने के क्षेत्र में मज़दूरी की अनियमितता ने मानव तस्करी को ही बढ़ावा दिया है. बड़े बड़े महानगरों में छोटे शहरों, कस्बों और गावों से बड़ी संख्या में लड़कियां घरेलू नौकरानियों के रूप में काम कर रही हैं. आयोग इनमें से ज़्यादातर लड़कियां औने पौने मजदूरी में ही काम करने को मजबूर हैं. कई मामलों में इनके साथ हुए शोषण के किस्से अख़बारों की सुर्ख़ियां बने. बढ़ रहे शोषण और तस्करी के मामलों के बाद झारखंड की सरकार ने इसे रोकने के लिए एक आयोग का गठन किया है. इस आयोग के उपाध्यक्ष संजय मिश्रा ने बीबीसी से बात करते हुए स्वीकार किया कि न्यूनतम मज़दूरी के क़ानून के बारे में किसी को कुछ पता नहीं है और महानगरों से काम करने वाली प्लेसमेंट एजेंसियां ग़ैरक़ानूनी तरीक़े से ही काम कर रही हैं. वो कहते हैं कि यही एजेंसियां घरेलू काम के लिए लोगों को अन्य देशों में भेजने का काम भी कर रही हैं. काम की न्यूनतम उम्र को लेकर अभी विचार चल रहा है. निर्धारण होने के बाद अभियान चलाया जाएगा. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अमरीका में रह रहीं भारतीय राजनयिक देवयानी खोबरागड़े के मामले के बाद अब इस बात पर बहस छिड़ गई है कि भारत से विदेश ले जाए जा रहे घरेलू नौकरों की तनख्वाह और वहाँ के न्यूनतम वेतन के बारे में प्लेसमेंट एजेंसियों को कोई जानकारी भी है या नहीं.


Prompt:
Summarize the following text in Hindi.

Text:
बिल क्लिंटन ने घोषणा की है कि वे चाहते हैं कि विकासशील देशों में एचआईवी-एड्स दवाओं की कीमत में 25 से 50 फ़ीसदी तक की कमी हो. क्लिंटन फ़ाउंडेशन ने भारत की दो दवा कंपनियों सिपला और मैट्रिक्स लेबोरेटरीज़ के साथ एंटीरेट्रोवायरल दवाओं के लिए समझौता किया है. दूसरी श्रेणी की ये एंटीरेट्रोवायरल दवाएँ तब इस्तेमाल होती हैं जब एचआईवी-एड्स का सस्ती दवाओं से इलाज संभव नहीं होता है. ये दवाएँ अफ़्रीका, एशिया, लातिनी अमरीका और कैरिबियाई 60 से अधिक देशों में उपलब्ध होंगी. सस्ती दवाएँ बिल क्लिंटन ने कहा कि इन देशों में सात करोड़ लोगों को एचआईवी-एड्स के इलाज की आवश्कता है लेकिन महंगी दवाओं के कारण लोग इलाज नहीं करा पाते हैं. उनका कहना था,'' कोई कंपनी एड्स की दवाओं में कमी से ख़त्म नहीं होगी लेकिन इससे पीड़ित रोगी की मौत हो सकती है.'' साथ ही उन्होंने स्पष्ट किया कि वो बौद्धिक संपदा में विश्वास रखते हैं और चाहते हैं कि दवा निर्माता अपनी दवा की खोज की लागत और लाभ निकालें. क्लिंटन फ़ाउंडेशन यूनिटेड नामक संगठन के सहयोग से काम कर रहा है जिसे फ्रांस, ब्राज़ील, चिली, नॉर्वे और ब्रिटेन जैसे देशों ने स्थापित किया है और वह इस कार्यक्रम को वित्तीय सहयोग प्रदान कर रहा है. उल्लेखनीय है कि भारत एड्स जैसी जानलेवा बीमारियों के लिए सस्ती जेनेरिक दवाएँ बनाता है जो कई देशों में निर्यात भी की जाती हैं. लेकिन बहुराष्ट्रीय कंपनियाँ बौद्धिक संपदा क़ानूनों के तहत जेनरिक दवाए बनाए जाने का विरोध करती हैं. ग़ौरतलब है कि दुनिया भर में लगभग चार करोड़ 20 लाख लोग एचआईवी का शिकार हैं. उनमें से दो तिहाई तो अफ़्रीकी देशों में रहते हैं और जिन देशों में इसका संक्रमण सबसे ज़्यादा है वहाँ हर तीन में से एक वयस्क इसका शिकार है.

Summary:

पूर्व अमरीकी राष्ट्रपति बिल क्लिंटन ने घोषणा की है कि उनकी फ़ाउंडेशन ने दो भारतीय दवा कंपनियों से समझौता किया है ताकि एचआईवी या एड्स से पीड़ित लोगों को कम क़ीमत पर दवाएँ उपलब्ध हो सकें.


Prompt:
Summarize the following text in Hindi.

Text:
मुतीउर रहमान निज़ामी की दया याचिका सुप्रीम कोर्ट ने ख़ारिज कर दी थी. अधिकारियों का कहना है कि मुतिउर रहमान निज़ामी को ढाका की केंद्रीय जेल में फांसी दी गई. जमाते इस्लामी के नेता निज़ामी को 1971 में पाकिस्तान से आजा़दी के लिए हुई जंग में मानवता के ख़िलाफ़ अपराधों का दोषी पाया गया थाय साल 2013 से लेकर अबतक फांसी दिए जाने वाले वो पांचवे बड़े नेता हैं. पहले दी गई फ़ांसियों का मुल्क में विरोध हुआ है. समाप्त बांग्लादेश की सुप्रीम कोर्ट ने सोमवार को निज़ामी की दया याचिका ख़ारिज कर दी थी. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

बांग्लादेश की सबसे बड़ी इस्लामी कट्टरपंथी पार्टी के नेता को युद्ध अपराध के लिए फांसी पर लटका दिया गया है.


Prompt:
Summarize the following text in Hindi.

Text:
लेकिन राष्ट्रपति युसूफ़ को कोई नुक़सान नहीं पहुँचा है. सोमालिया के विदेश मंत्री इस्माईल हूरे ने कहा है कि हमले में राष्ट्रपति के भाई भी मारे गए हैं. उन्होंने बताया कि हमला करने वाले छह लोग गोलीबारी में मारे गए. ये हमला बैदोवा शहर में अंतरिम संसद भवन के बाहर हुआ. उन्होंने बताया कि हमला राष्ट्रपति को जान से मारने की कोशिश थी. सोमवार को संसद भवन में इस पर चर्चा शुरू हुई है कि क्या सरकार को इस्लामी गठबंधन के साथ सत्ता में भागीदारी करनी चाहिए. नियंत्रण राजधानी मोगादीशू के साथ-साथ दक्षिणी सोमालिया में भी इस इस्लामी गठबंधन का नियंत्रण है. जबकि अंतरिम सरकार बैदोवा और इसके आसपास के छोटे इलाक़े पर भी नियंत्रण रख पाई है. अमरीका का आरोप है कि द यूनियन और इस्लामिक कोर्ट का संबंध अल क़ायदा से है. लेकिन यह गुट इन आरोपों से इनकार करता है. बीबीसी संवाददाताओं का कहना है कि इन धमाकों के कारण युद्ध से ग्रस्त सोमालिया में और तनाव बढ़ने की आशंका है. सोमालिया में पिछले 15 वर्षों से पूर्ण कामकाज संभालने वाली राष्ट्रीय सरकार नहीं है. दस दिन पहले ही बैदोवा के विद्रोही नेता मोहम्मद इब्राहिम हबसदे ने बीबीसी को बताया था कि अगर सरकार के सदस्य शांतिपूर्वक बैदोवा छोड़कर नहीं जाएँगे, तो विद्रोही उन्हें वहाँ से निकाल बाहर करेंगे.

Summary:

सोमालिया के अंतरिम राष्ट्रपति अब्दुल्लाही युसूफ़ पर जानलेवा हमला हुआ है. राष्ट्रपति युसूफ़ के काफ़िले के पास हुए एक कार बम धमाके में पाँच लोग मारे गए हैं.


Prompt:
Summarize the following text in Hindi.

Text:
संघर्ष के दौरान सद्र के दफ़्तर में आग लगा दी गई. नजफ़ में संघर्ष की शुरूआत तब शुरू हुई जब सद्र समर्थकों ने इमाम अली के मज़ार के पास अपना दफ़्तर फिर से खोल दिया. एक सद्र समर्थक मंत्री ने कहा है कि स्थिति को नियंत्रित किए जाने तक वह सरकार के कामकाज़ से ख़ुद को अलग रखेंगे. नजफ़ का तनाव ऐसे समय सामने आया है जब इराक़ी संसद देश के नए संविधान पर मतदान की तैयारी कर रही है. सद्र प्रस्तावित संविधान के विरोधी हैं. उल्लेखनीय है कि पिछले साल सद्र समर्थकों ने इराक़ में मौजूद अमरीकी सैनिकों के ख़िलाफ़ विद्रोह शुरू किया था. इस बीच सुन्नी समुदाय के एक नेता ने कहा है कि शियाओं के प्रभाव वाला आंतरिक मंत्रालय सुन्नियों को गिरफ़्तार करने का अभियान चला रहा है ताकि वो संविधान पर होने वाले जनमतसंग्रह में हिस्सा न ले सकें. सुन्नी नेताओं ने संघीय ढाँचे के मुद्दे को लेकर संविधान का मसौदा तैयार करने में सहयोग न करने की बात कही है. हिंसा का दौर उधर इराक़ की राजधानी बग़दाद में हिंसा का दौर थमने का नाम नहीं ले रहा है. पुलिस के अनुसार बुधवार को बग़दाद में एक कार बम धमाके समेत हिंसा की विभिन्न घटनाओं में कम से कम 17 लोगों की मौत हो गई है. कार बम धमाके में पुलिस को निशाना बनाया गया था. उसके बाद नकाबपोश बंदूकधारियों ने जम कर गोलियाँ चलाईं. पुलिस सूत्रों के अनुसार इस हमले में मारे गए लोगों में कम से कम तीन पुलिसकर्मी शामिल थे. इस घटना में 50 से ज़्यादा लोग घायल भी हुए.

Summary:

इराक़ के दक्षिणी शहर नजफ़ में कट्टरपंथी शिया नेता मुक़्तदा अल सद्र समर्थकों की एक प्रतिद्वंद्वी शिया समूह के लोगों से भिड़ंत में कम से कम पाँच लोग मारे गए हैं.


Prompt:
Summarize the following text in Hindi.

Text:
इन धमाकों में मारे गए लोगों की संख्या बढ़कर 50 हो गई है. स्पेन से एक जाँच दल लंदन रवाना हो रहा है जो मार्च 2004 में मैड्रिड में रेलगाड़ी में हुए भीषण धमाकों की जाँच में अपनी विशेषज्ञता लंदन पुलिस को मुहैया कराएगा. इस बीच ज़मीन के क़रीब सौ फुट नीचे बने लंदन के भूमिगत रेल स्टेशन किंग्स क्रॉस में शव ऊपर पहुँचाने का काम जारी है. पुलिस इन चार बम धमाकों के समय पर फिर से ध्यान दे रही है. पुलिस इस तथ्य पर ध्यान दे रही है कि सभी धमाके पाँच-पाँच मिनट के अंतराल पर हुए. पहले पुलिस ने समझा था कि चारों धमाके 25 मिनट के भीतर हुए. फ़ोरेंसिक जाँच दल भूमिगत रेल सुरंगों और अन्य घटनास्थलों पर तेज़ी से काम कर रहे हैं और वहाँ से जाँच क लिए नमूने इकट्ठे कर रहे हैं. ये दल यह पता लगाने की कोशिश कर रहे हैं कि इन धमाकों के लिए कौन से विस्फोटक और तरीक़ा इस्तेमाल किया गया. मैट्रोपोलिटन पुलिस के एक प्रवक्ता ने कहा, "अगले कुछ दिनों में बहुत कुछ काम होगा और फ़ोरेंसिक जाँच के लिए बहुत से नमूने इकट्ठे किए जाएंगे." कैमरों की जाँच लंदन में बड़ी संख्या में ऐसे कैमरे लगे हैं जिनमें हर समय रिकॉर्डिंग चलती रहती है और कोई भी संदिग्ध गतिविधि उनमें रिकॉर्ड हो जाती है. पुलिस सभी घटनास्थलों के आसपास लगे कैमरों की रिकॉर्डिंग की जाँच में लग गई है. पुलिस ने आम लोगों से कोई भी सूचना तुरंत देने की अपील की है जिसके लिए एक आतंकवाद निरोधक हॉटलाइन बनाई गई है. मैट्रोपोलिटन पुलिस के आयुक्त सर इयन ब्लेयर ने कहा कि पुलिस इन बम धमाकों के ज़िम्मेदार लोगों का पता लगाने के लिए दृढ़ संकल्प के साथ काम कर रही है. उन्होंने कहा, "ऐसी कोई भी ठोस सूचना या सबूत नहीं है जिसके आधार पर इसे आत्मघाती हमला बताया जा सके या इस संभावना को नकारा जा सके." बीबीसी के सुरक्षा मामलों के संवाददाता फ्रेंक गार्डिनर का कहना है कि जाँच अधिकारी बहुत से सवालों का विश्लेषण कर रहे हैं. "सबसे अहम सवाल ये है कि क्या हमलावर ब्रितानी ही थे, ब्रितानी आतंकवादी या फिर ये लोग हमला करने के लिए किसी अन्य देश से आए थे." इस संभावना की भी जाँच की जा रही है कि बम बनाने वाला कोई विशेषज्ञ रहा होगा जिसने हमलावरों को समुचित दिशा निर्देश दिए होंगे. तलाश इस बीच धमाकों के बाद से लापता लोगों के परिजन अपने प्रियजनों की तलाश में लगे हैं और जगह-जगह भटक रहे हैं. लंदन में बने आपात केंद्र में ऐसे परिजनों के अब तक एक लाख से ज़्यादा टेलीफ़ोन आ चुके हैं. रिश्तेदार और दोस्त अपने प्रियजनों की तलाश के लिए अस्पतालों में जा रहे हैं और उनके फ़ोटो घटनास्थल पर भी ले जाकर लोगों को दिखा रहे हैं. इस बीच देश भर में प्रार्थना सभाओं का आयोजन किया गया और लंदन में भी श्रद्धांजलि सभाएँ हुईं जिनमें हज़ारों लोगों ने हिस्सा लिया. इस बीच लंदन में परिवहन व्यवस्था सामान्य हो रही है लेकिन अधिकारियों ने कहा है कि भूमिगत रेल का जो हिस्सा धमाकों से प्रभावित हुआ उसे बहाल होने में कई सप्ताह का समय लग सकता है.

Summary:

लंदन पुलिस ने गुरूवार को हुए बम धमाकों के मामले में एक बड़ा जाँच अभियान शुरू किया है जिसमें बड़े पैमाने पर ख़ुफ़िया एजेंसियों और फ़ोरेंसिक विशेषज्ञों की मदद ली जा रही है.


Prompt:
Summarize the following text in Hindi.

Text:
कंपनी को उम्मीद है कि उसका कामुक कथानक भारत के लोगों के दिलों में जगह बना लेगा और उसका साहित्य यहाँ अपने लिए बाज़ार तलाश कर लेगा. तो दिल्ली के महिला रीडिंग ग्रुप में रोमांटिक उपन्यास के बारे में क्या सोच है, जहाँ एक विचारमग्न नायक हमेशा कुँवारी स्त्री से ही विवाह करता है. पढ़ने का शौक रखने वाले औरत के इस वर्ग से मैं राजधानी दिल्ली के एक कैफ़े में मिली. बातचीत में सीमा मोनहॉट ने बताया कि उनके लिए किसी भी उपन्यास का मुख्य आकर्षण 'फ़ील गुड फ़ैक्टर' होता है. सीमा को किसी भी कहानी का सुखद अंत पसंद हैं. सीमा कहती हैं, “रोमांस, किसी लड़की के लिए तब तक चलने वाली अनवरत प्रक्रिया है जब तक वो मर न जाए. उम्र का इससे कोई ताल्लुक नहीं होता, आपको हमेशा वही प्यार चाहिए होता है जिसकी अनुभूति पहली बार अपने ब्वायफ़्रैंड के साथ, मंगेतर के साथ या जिसे आप सबसे ज़्यादा प्यार करते हैं उसके साथ हुई होती है.” हालांकि 'मिल्स एंड बून'- जिसका अपने शहर ब्रिटेन में प्यार के बाज़ार में तीन चौथाई हिस्सा है, केवल भारत में ही शुरुवात कर रहा है. इनकी किताबें देश में पहले से ही प्रचलित हैं, उसकी एक वजह ये भी हो सकती है कि ये अनाधिकृत रूप से विदेश से आतीं रहीं हैं. किताबों के शौकीन ख़ुद को लंबे समय से इनका मुरीद बताते हैं. रचना श्रीवास्तव की ही बात करते हैं. वो कहती हैं, "इन्हीं किताबों के बीच वो बड़ी हुई हैं, इससे उनके ज़ेहन में एक आदर्श आदमी की छवि को आकार मिला है. मैं हमेशा एक ऐसी रात की कल्पना करती हूँ जिसमें चमकदार कवच में, लंबा, गहरे रंग का और ख़ूबसूरत... कोई आ रहा है, मुझे नींद से जगा रहा है और कहीं दूर ले जा रहा है.” “वो मेरे लिए हमेशा इसी तरह का रहा है.” मैंने समूह में औरतों से पूछा कि उनका भारतीय पुरुषों में आदर्श ख़याली नायक कौन होगा. उनका जवाब था कि ‘वो’ बॉलीवुड अभिनेता ऋतिक रौशन और शाहरुख़ ख़ान, व्यवसायी अनिल अंबानी और उद्दोगपति सुनील मित्तल का मिलाजुला रूप होना चाहिए. वाकई ये दिलचस्प है, यही आज के आदर्श भारतीय पुरूष हैं - महिलाएँ अब पुराने महाराजाओं की तरफ़ नहीं देखतीं. डार्क एंड हैंडसम सविता जैन कहती हैं, “समकालीन भारत की पसंद समकालीन पुरुष है, एक ऐसा पुरुष जिसने ख़ुद को अपने आप बनाया हो, पूर्वजों की संपत्ति पर निर्भर न हो. ये उन्हे ज़्यादा रोचक बनाता है.” सविता की सहेलियाँ इस पर चुटकी लेने से नहीं चूकीं कि सपनों का शहज़ादा लंबा, गहरे रंग वाला, ख़ूबसूरत, अमीर होगा और उसके पास ख़ुद का हवाई जहाज़ होगा. उन्होंने बताया कि वास्तविक जीवन में पुरुषों में जितनी अच्छाइयाँ होती हैं उतनी ही बुराइयाँ भी रहती हैं लेकिन इन काल्पनिक कहानियों के पुरुषों में अलग ये होता है कि उसकी कमियों का कोई अस्तित्व नहीं होता है. शायद बदक़िस्मती से लेकिन वास्तविक भारतीय पुरुष के बारे में महिलाएँ कहतीं हैं कि उपन्यास के हिस्से कई बार वास्तविक जीवन में उनकी पसंद को प्रभावित करते हैं. सविता जैन कहतीं हैं, “जब आप किताब पढ़ें, उन क्षणों को अपने प्रियतम के साथ फिर से जिएँ जब आप उन्हें मिलें.” किरन चौधरी कहती हैं, “मुझे तो लगता है कि ये कहानियाँ केवल कल्पना हैं. जब आप इन्हें पढ़ रहे होते हैं तब तक उनके साथ खुश रहते हैं, लेकिन असल ज़िंदगी में ऐसे हीरो नहीं मिलते हैं.” “अपने लिए आदर्श जीवन साथी तलाश करना बहुत मुश्किल है.‘मिल एंड बून’ के हिसाब से, आप सपनों की दुनिया में पहुँच जाते हैं और बाद में निराश होते हैं.” वास्तव में इस एक आलोचना ने मिल्स एंड बून के स्तर को समान कर दिया है - वास्तविता का पूर्ण अभाव कथानक में और चरित्रों दोनों में दिख रहा है लेकिन एक और रीडिंग समूह की मीनाक्षी जैन का मानना है कि वास्तविकता उनकी पसंद की चीज़ों में सबसे आख़िरी स्थान पर आती है. उन्होंने कहा, “जिस दुनिया में हम रह रहे हैं, वो तनाव से भरी है. इस तरह की किताबें उस तनाव से कम से कम कुछ देर की राहत तो देती हैं. आप ख़ुद को हीरोइन की जगह रख कर कल्पना की दुनिया में खो सकते हैं.”

Summary:

रोमांस को किताब की शक्ल में लोगों तक पहुँचाने वाले ब्रितानी प्रकाशक ‘मिल्स एंड बून’ ने अब अपनी किताबें बेचने के लिए भारत का भी रुख़ किया है.


Prompt:
Summarize the following text in Hindi.

Text:
बीबीसी से बात करते हुए इस्लामाबाद के डिप्टी मेयर ज़ीशान नक़वी ने बताया, "हिंदू समुदाय की लंबे समय से यह मांग थी कि राजधानी में उन्हें कुछ जगह दी जाए, ताकि अंतिम संस्कार के लिए वे श्मशान घाट बना सकें. साथ ही एक सामुदायिक केंद्र और मंदिर भी बना सकें." ज़ीशान नक़वी ने बताया कि हिंदुओं को इस्लामाबाद के सेक्टर-एच में एक प्लॉट दिया गया है और हिंदू समुदाय के परामर्श से ही यहां निर्माण कार्य किया जाएगा. नक़वी ने बताया कि हिंदू समुदाय के लोग अब तक अंतिम संस्कार के लिए बौद्धधर्मियों के श्मशान घाट का इस्तेमाल करते रहे हैं, लेकिन अब उनके पास अपना श्मशान घाट और अन्य सुविधाएं उपलब्ध होंगी. इन्हें भी देख सकते हैं: समाप्त पाकिस्तान में हिंदू होने का मतलब... पाकिस्तान के हिंदू मंदिरों पर एक किताब किस हाल में हैं पाकिस्तान के हिंदू मंदिर? इस्लामाबाद में हिंदू पंचायत के महासचिव अशोक चंद के अनुसार शहर में हिंदुओं की धार्मिक अनुष्ठानों के लिए जगह देने की मांग काफी पुरानी है. बेनज़ीर भुट्टो की सरकार में भी इस मुद्दे को उठाया गया था लेकिन उनकी कोई सुनवाई नहीं हुई. हालांकि बीते सात-आठ सालों में इस मांग ने बहुत तेज़ी पकड़ी है. अशोक ने कहा कि इस समय इस्लामाबाद में करीब 125 हिंदू परिवार बसे हैं और कुल एक हज़ार के करीब लोग हैं. लाहौर के एक मंदिर में प्रार्थना करता हिंदू परिवार. (फ़ाइल फ़ोटो) अशोक चंद ने जगह मिलने पर हिंदू समुदाय की ओर से खुशी व्यक्त करते हुए कहा कि इसके लिए लंबी जद्दोजहद करनी पड़ी, जिसमें नेशनल कमीशन ऑफ ह्यूमन राइट्स ने उनकी बहुत मदद की. उन्होंने बताया कि पहले उन्हें कहा गया था कि बौद्धधर्मियों के लिए आरक्षित जगह को ही हिंदू अपने अंतिम धार्मिक अनुष्ठानों के लिए इस्तेमाल कर सकते हैं. लेकिन मानवाधिकार आयोग ने इसका विरोध किया और कहा कि बौद्धधर्मियों के अधिकारों को मारा नहीं जाए. साथ ही हिंदू भी पाकिस्तान के नागरिक हैं, इसलिए उन्हें उनके अधिकार दिए जाएं. अशोक की मानें, तो इस्लामाबाद स्थित हिंदू समुदाय के ज्यादातर लोगों को अंतिम संस्कार के लिए सिंध जाना पड़ता है. इसके अलावा रावलपिंडी और अटक में एक श्मशान घाट है, जो जरूरत पड़ने पर इस्तेमाल किया जाता है. अशोक चंद ने बताया कि जल्द ही आवंटित ज़मीन पर सामुदायिक केंद्र, मंदिर और श्मशान घाट बनाए जाएंगे. अगर सरकार की ओर से कोई वित्तीय मदद नहीं मिली, तो हिंदू समाज चंदा इकट्ठा करके यहां मंदिर और अन्य सुविधाएं तैयार करेगा. तस्वीरों में: पाकिस्तान के हिंदू मंदिर शरणार्थी वक्फ संपत्ति बोर्ड के चेयरमेन रशीद ने बीबीसी को बताया कि वह इस्लामाबाद में हिंदुओं को मंदिर और अन्य सुविधाएं तैयार करने में मदद करेंगे. स्थानीय लोगों की मानें, तो इस फैसले के बाद पाकिस्तान को उस नकारात्मक प्रचार से छुटकारा मिल सकेगा, जिसके तहत उसे दुनिया के 'अल्पसंख्यकों के प्रति कट्टर' देशों में शामिल किया गया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

पाकिस्तान की राजधानी इस्लामाबाद की एक प्रशासनिक इकाई ने बताया है कि हिंदू समुदाय के लोगों को धार्मिक अनुष्ठानों के लिए ख़ास जगह मुहैया कराई गई है.


Prompt:
Summarize the following text in Hindi.

Text:
ख़ुद का नाम यासमीन अरोड़ा मुंशी बताने वाली इस लड़की ने 17 अप्रैल को अपने फ़ेसबुक पेज पर सोनू निगम से सवाल करते हुए एक लाइव वीडियो पोस्ट किया था. 8 लाख बार देखा जा चुका है और डेढ़ लाख लोगों ने इसे शेयर किया है. इस लड़की ने सवाल किया था, "सोनू निगम जी, आप करीब 50 साल के हो गए हैं. आपको पचास साल बाद अचानक कैसे याद आया कि आपको अज़ान से तकलीफ़ होती है. क्या यह सवाल देश की हुकूमत देखकर उठाया गया है." सोनू निगम ने ट्विटर पर अपने पोस्ट में धर्मस्थलों में लाउडस्पीकर के इस्तेमाल पर सवाल उठाए थे, जिसमें सबसे पहले अज़ान का ज़िक्र किया गया था. सोनू निगम ने कहा था कि ये 'धार्मिक गुंडागर्दी है बस'. अपने वीडियो में यासमीन ने कहा, "जब गोमांस खाने के नाम पर महिलाओं से बलात्कार कर दिया जाता है, क्या उसे गुंडागर्दी नहीं कहते?" यासमीन ने अपने वीडियो में कहा कि गौरक्षा के नाम पर पहलू ख़ान और अख़लाक़ की हत्या गुंडागर्दी नहीं थी? लेकिन तब आपने ट्वीट नहीं किया. अपने वीडियो में यासमीन ने अपशब्दों का भी इस्तेमाल किया. वहीं सोशल मीडिया पर कई अन्य मुस्लिम महिलाओं ने भी सोनू निगम के ट्वीट पर प्रतिक्रिया दी. इनमें लोगों ने सोनू के पक्ष और विपक्ष में राय पेश की. एरीना अकबर ने फ़ेसबुक पर लिखा, ''मैं सोनू निगम से इस बात पर सहमत हूं कि सुबह की अज़ान के लिए लाउडस्पीकर इस्तेमाल नहीं होना चाहिए लेकिन इसको गुंडागर्दी का नाम देना कुछ ज़्यादा हो गया. गुंडागर्दी का मतलब होता है लूट-मार करना, ख़ून-ख़राबा करना, लेकिन किसी को नींद से उठाना गुंडागर्दी में शामिल नहीं है.'' एक और पोस्ट में एरीना सोनू निगम के ज़रिए गुंडागर्दी शब्द के इस्तेमाल की कड़ी निंदा करते हुए लिखती हैं, ''एक ग़लत शब्द का इस्तेमाल एक उचित दलील को भी नष्ट कर देता है. हां, मुसलमानों को सुप्रीम कोर्ट के आदेशों का पालन करना चाहिए. लाउडस्पीकर का इस्तेमाल रात 10 बजे से सुबह छह बजे के बीच नहीं करना चाहिए. लेकिन अज़ान को गुंडागर्दी कहना अत्यंत असंवेदनशील है.'' एरीना अक़बर के सवाल लेकिन इसी के साथ वो आगे ये भी लिखती हैं, ''जहां अलग-अलग धर्मों के लोग रहते हैं वहां मुसलमानों को अपने पड़ोसियों की नींद का ख़्याल रखना चाहिए और सुबह को लाउडस्पीकर का इस्तेमाल नहीं करना चाहिए. ये मामूली सा शिष्टाचार है.'' उनके अनुसार रमज़ान में ख़ासकर सुबह की अज़ान से पहले बार-बार घोषणा करना कि अब रोज़े में 10 या पांच मिनट बाक़ी हैं, ग़ैर-मुस्लिम लोगों को परेशान करना है. वो आगे लिखती हैं, ''क़ुरान में भी मुसलमानों को पड़ोसियों के अधिकारों के बारे में नसीहत दी जाती है, लेकिन रमज़ान में लाउडस्पीकर से लगातार घोषणा करते रहने से हम अपने पड़ोसियों के अधिकारों का उल्लंघन करते हैं. मैं खाड़ी के एक देश में रही हूं और लाउडस्पीकर का ऐसा इस्तेमाल मैंने वहां नहीं देखा. तमाशाबाज़ी तो हम भारतीयों को ही आती है, चाहे वो जागरण हो या रमज़ान में बार-बार की जाने वाली घोषणाएं.'' (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

धर्मस्थलों में लाउडस्पीकर के इस्तेमाल पर सवाल उठाने वाले गायक सोनू निगम से एक लड़की ने सवाल किया है, जिसका वीडियो सोशल मीडिया पर वायरल हो रहा है.


Prompt:
Summarize the following text in Hindi.

Text:
समाचार एजेंसियों के मुताबिक, सरकार ने 9 दिसंबर को फिर बैठक की पेशकश करते हुए किसान यूनियनों से समय मांगा ताकि आगे की बातचीत के लिए ठोस प्रस्ताव तैयार किया जा सके. बैठक के बाद विज्ञान भवन से बाहर निकले किसान नेताओं के मुताबिक, केंद्र सरकार का कहना है कि वो उन्हें 9 दिसंबर को एक प्रस्ताव भेजेगी. किसान नेता उस प्रस्ताव पर किसानों के बीच चर्चा के बाद उसी दिन बैठक में हिस्सा लेकर अपनी बात रखेंगे. किसान नेताओं से बैठक के बाद केंद्रीय कृषि मंत्री नरेंद्र सिंह तोमर ने संवाददाताओं से कहा, "हमने किसानों से कहा है कि सरकार उनके सभी पक्षों पर विचार करेगी. यदि हमें किसान नेताओं से सुझाव मिलें तो समाधान खोजना आसान होता. हमने किसान यूनियंस से कहा है कि ठंड और कोरोना वायरस को ध्यान में रखते हुए बुजुर्गों और बच्चों को घर वापस भेज दें." साइलेंट प्रोटेस्ट इस नतीजे पर पहुंचने से पहले विज्ञान भवन के भीतर सरकार से बातचीत के दौरान किसान नेताओं ने कठोर रुख़ दिखाया और सरकार से जानना चाहा कि किसानों की मांग पर 'हाँ' या 'ना' में से उनका क्या कहना है. समाप्त बीबीसी संवाददाता दिलनवाज़ पाशा के मुताबिक, बैठक में मौजूद किसान नेता ने बताया कि सरकार ने पुरानी बातें दोहराई, जिसके बाद किसान नेताओं ने चुप रहकर "साइलेंट प्रोटेस्ट' किया." इससे पहले, किसान नेताओं ने केंद्र सरकार से कहा कि वो पिछली बैठक के बारे में बिंदुवार जवाब दे. सरकार ने इस पर सहमति जताई. बातचीत के दौरान किसान नेताओं ने केंद्र सरकार से कहा कि उन्हें समाधान चाहिए, सरकार की प्रतिबद्धता चाहिए. किसान नेताओं ने बैठक के दौरान कहा कि वो इस बारे में और चर्चा नहीं करना चाहते और ये जानना चाहते हैं कि सरकार ने किसानों की मांग के बारे में क्या फ़ैसला किया है. बैठक में सरकार ने कहा कि वो पंजाब के किसानों की भावनाएं समझती है और उनकी चिंताओं को दूर करने के लिए तैयार है. विज्ञान भवन में दोनों पक्ष शनिवार को दूसरी बार बैठक कर रहे थे. इससे पहले गुरुवार को दोनों पक्षों में बातचीत हुई थी जो किसी नतीजे पर नहीं पहुंची थी. प्रदर्शनकारी 'किसान विरोधी काले क़ानून' वापस लेने की बात कर रहे हैं जबकि सरकार उन्हें आश्वस्त करने की कोशिश कर रही है. सरकार की ये कोशिश शनिवार को नाकाम हुई और अब दोनों पक्ष नौ दिसंबर को एक बार फिर बैठक करेंगे. दूसरी ओर राष्ट्रीय राजधानी क्षेत्र दिल्ली की पड़ोसी राज्यों से लगने वाली सीमाओं पर आज भी किसान डटे रहे. हरियाणा-दिल्ली के बीच सिंघु बॉर्डर पर जानेमाने सिंगर-एक्टर दिलजीत दोसांझ ने प्रदर्शनकारी किसानों को संबोधित करते हुए कहा है कि किसानों ने नया इतिहास रच दिया है. समाचार एजेंसी एएनआई के मुताबिक दिलजीत दोसांझ ने कहा, "केंद्र से हमारा एक ही आग्रह है... प्लीज़ हमारे किसानों की मांगें पूरी करो. यहां हर कोई शांतिपूर्ण तरीक से बैठा है और पूरा देश किसानों के साथ है." विज्ञान भवन में बातचीत के पिछले दौर की तरह इस बार भी किसान नेताओं ने अपना लाया खाना खाया. इस दौरान दिल्ली की सीमाओं पर जुटे किसान अपने नेताओं के रूख़ को लेकर काफ़ी उत्साहित नज़र आए. टिकरी बॉर्डर पर बीबीसी संवाददाता पीयूष नागपाल ने प्रदर्शनकारी किसानों से बात की जो पूरी तैयारी के साथ आए हुए हैं. बीबीसी संवाददाता ने बताया कि बैठक के दौरान किसान साफ़-सफ़ाई और खाना बनाने में जुटे हुए थे, साथ ही बैठक के नतीजों का इंतज़ार कर रहे थे. दिल्ली की सीमाओं पर जुटे किसानों का कहना है कि वो अपने साथ कई दिनों के लिए खाना-पानी लेकर आए हैं और मांगें पूरी होने तक इसी तरह डटे रहेंगे. बीबीसी संवाददाता दिलनवाज़ पाशा को मिली जानकारी के मुताबिक अब किसान यूनियनों के नेताओं ने रविवार की सुबह 10 बजे बैठक करने का फ़ैसला किया है. दिल्ली की सीमाओं पर जुटे किसानों के विरोध प्रदर्शन का शनिवार को दसवां दिन था. इतने दिनों से हरियाणा, पंजाब और अन्य प्रदेशों के किसान दिल्ली के बॉर्डर इलाक़ों पर धरना प्रदर्शन कर रहे हैं. किसान संगठनों ने आठ दिसंबर को भारत बंद का एलान किया है और कहा है कि उस दिन वे दिल्ली के सभी टोल प्लाज़ा को घेरेंगे. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

दिल्ली के विज्ञान भवन में सरकार और किसान नेताओं के बीच शनिवार की बातचीत में ये तय हुआ है कि दोनों पक्ष अगले दौर की बातचीत अब 9 दिसंबर को करेंगे.


Prompt:
Summarize the following text in Hindi.

Text:
आख़िर कौन नहीं चाहेगा कि उसे रुपयों से भरा लिफ़ाफ़ा मिल जाए? शायद यही वजह है कि क़रीब 2,50,000 लोगों ने @हिडेनकैश (@HiddenCash) अकाउंट को फ़ॉलो करना शुरू कर दिया है. जैसे कि इस ख़बर में पहले भी बताया गया है कि इस अकाउंट का संचालक अनाम रहना चाहता है. वह सैन फ़्रांसिस्को में घर में किसी अज्ञात जगह पर कुछ पैसे छुपा रहा है और उन्हें ढूंढने के सुराग़ ट्विटर पर दे रहा है. एक हफ़्ते पहले जब इस अकाउंट से पहला सुराग़ ट्वीट किया गया तो इसी तरह के और अकाउंट तुरंत पैदा हो गए. इनमें से ज़्यादातर अमरीका-फ़्लोरिडा, कोलोराडो, टेक्सस और अन्य जगह हैं लेकिन ऐसा लगता है कि यह चलन विश्व भर में फैल रहा है. नाइजीरिया, भारत, हॉंग-कॉंग, नीदरलैंड्स और ब्रिटेन सभी जगह इस तरह के अकाउंट खोले जा रहे हैं. 'दोनों को फ़ायदा' बुधवार को @हिडनकैश_यूके नाम का नया अकाउंट शुरू करने वाले व्यक्ति कहते हैं, "मैंने इसे इंटरनेट पर वायरल होते हुए देखा और सोचा 'यह सचमुच में एक बहुत मज़ेदार आइडिया है'." ब्रिटेन में ट्विटर, खजाने की खोज, का इनाम जीतने वाले बिजली मिस्त्री हैरी मैकक्यावेन को पहले-पहल इस पर विश्वास ही नहीं हुआ. उन्होंने बीबीसी ट्रेंडिंग को बताया कि वह पैसे से भरे लिफ़ाफ़े को देश के दूसरे कोने में छुपाने की योजना बना रहे हैं. पहली बार- 50 पौंड (क़रीब 4940.96 रुपये) भरा लिफ़ाफ़ा- लीड्स में छुपाया गया था जो एक बिजली मिस्त्री हैरी मैकक्योवन को मिला. उन्हें इस छुपाए गए पैसे के बारे में एक डेंटिस्ट के पास टीवी देखते हुए पता चला. पांच मिनट बाद ही उन्हें ट्विटर पर पहला सुराग़ मिला. वह कहते हैं, "मेरे दोस्त ने कहा कि 'किसी ने मज़े लेने के लिए यह किया होगा' और मैंने सोचा कि मैं ढूंढते हुए थोड़ा मूर्ख लगूंगा. लेकिन यह तो सही निकला." "और मुझे लगा 'यह नहीं हो सकता'." अगला लिफ़ाफ़ा कहीं मैनचेस्टर में छुपा होगा और और उसके बाद शुक्रवार को अगला लंदन में. सैन फ़्रांसिस्को वाले व्यक्ति की तर्ज़ पर ब्रिटेन में इस अकाउंट का संचालने करने वाले व्यक्ति भी अनाम रहना चाहते हैं. वह कहते हैं कि वह पैसे छुपाने के लिए नज़दीकी दोस्तों और देश भर में मौजूद पहचान वाले लोगों पर भरोसा कर रहे हैं. लेकिन वह ऐसा कर क्यों रहे हैं? उनका जवाब है, "मेरे लिए यह मज़ेदार है, और इससे लोगों को मदद मिलती है- इसलिए इससे दोनों को फ़ायदा है." (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका के सैन फ्रांसिस्को में एक अज्ञात ट्वीटर ने एक ऐसा चलन शुरू किया है जो दुनिया भर में फैलना शुरू हो गया है- ट्विटर ख़ज़ाने, नक़द पैसे की खोज.


Prompt:
Summarize the following text in Hindi.

Text:
समाचार एजेंसी पीटीआई के अनुसार सार्वजनिक क्षेत्र की एक तेल कंपनी में एक वरिष्ठ अधिकारी ने कहा, "हमने ईंधन की आपूर्ति बंद की ही नहीं थी. हमने कल (मंगलवार) दोपहर बाद तक उन्हें ईंधन की आपूर्ति की थी." "उसके बाद वह ईंधन ख़रीदने आए ही नहीं इसलिए हमने उन्हें दिया भी नहीं. वह आज (बुधवार) दोपहर आए इसलिए हम आपूर्ति कर रहे हैं." उन्होंने कहा कि स्पाइस जेट को छह महीने पहले ही 'पैसे दो और ले जाओ' की श्रेणी में डाल दिया गया था. इसका अर्थ यह है कि विमान कंपनी को तभी ईंधन आपूर्ति होती थी जब वह इसके लिए भुगतान करते थे. 'उधार की सीमा बढ़ी' स्पाइस जेट रोज़ क़रीब 5.5 करोड़ रुपये का ईँधन भारत पेट्रोलियम कॉर्पोरेशन लिमिटेड (बीपीसीएल) से ख़रीदा करता था लेकिन छह महीने पहले उसने हिंदुस्तान पेट्रोलियम कॉर्पोरेशन लिमिटेड (एचपीसीएल) और रिलायंस इंडस्ट्रीज़ से भी कुछ ख़रीदना शुरू कर दिया. समाप्त लेकिन तबसे स्पाइसजेट के अपनी उडानों में कटौती करने और बेड़े में कमी करने के चलते यह उपभोग कम हो गया. बुधवार सुबह भुगतान समस्या के चलते स्पाइसजेट का कोई भी विमान उड़ान नहीं भर पाया. नागरिक उड्डयन मंत्रालय ने मंगलवार को कहा था कि एयरपोर्ट संचालकों को विमान कंपनियों को भुगतान के लिए 15 दिन का समय देने को कहा जाएगा और सरकारी तेल कंपनियों को भी 15 दिन का उधार देने को कहा जाएगा. सूत्रों के अनुसार तेल कंपनियों ने लेटर ऑफ़ क्रेडिट या बैंक गारंटी के ज़रिए भुगतान सुरक्षित होने के बाद ही उधार की सीमा बढ़ाई है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत की एक एयरलाइंस स्पाइस जेट के नक़द भुगतान करने के बाद तेल कंपनियों ने बुधवार को उसे ईंधन की आपूर्ति शुरू कर दी.


Prompt:
Summarize the following text in Hindi.

Text:
ग्रीस के क्रेट द्वीप से दक्षिण में 75 समुद्री मील की दूरी पर मिली इस नौका में सवार बाकी लोग लापता माने जा रहे हैं. हवाई जहाज़, पानी के जहाज़ और हेलीकाप्टर्स की मदद से राहत और बचाव कार्य चलाया जा रहा है. समचार एजेंसी एपी के मुताबिक, एक अन्य घटना में, लीबिया के तट से 100 से अधिक शव बरामद किए गए हैं. अधिकारियों का कहना है कि क्रेट द्वीप के तट पर डूबी नौका संभवत: अफ्रीका से रवाना हुई होगी. हालांकि अभी स्पष्ट नहीं हुआ है कि ये नौका कहां से चली थी. समाप्त प्रवासियों के लिए अंतरराष्ट्रीय संगठन के प्रमुख डेनियल एसड्रास ने बीबीसी को बताया कि इस विशाल नौका की लंबाई 25 मीटर है जिस पर कम से कम 700 लोग सवार हो सकते हैं. संयुक्त राष्ट्र का कहना है कि वर्ष 2016 में अभी तक पश्चिमी यूरोप की ओर जाते हुए 2500 से अधिक लोग अपनी जान से हाथ धो चुके हैं. मौसम में हाल में आए सुधार की वजह से भूमध्यसागर को पार करने वाली नौकाओं की संख्या में इज़ाफ़ा हुआ है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

ग्रीस के अधिकारियों का कहना है कि भूमध्यसागर में एक नौका के डूबने के बाद लगभग 340 प्रवासियों को बचाया गया है. अभी तक नौ शव भी समुद्र से निकाले गए हैं.


Prompt:
Summarize the following text in Hindi.

Text:
रेल मंत्री ने ट्वीट किया कि 'रेलवे बोर्ड की तरफ से किसी भी तरह की ढिलाई बर्दाश्त नहीं की जाएगी. आज का दिन पूरा होने तक सेंट्रल रेलवे बोर्ड प्रथम दृष्ट्या सबूतों के आधार पर हादसे की जिम्मेदारी तय करे.' मुज़फ्फ़नगर रेल हादसे में अभी तक 23 लोगों के मारे जाने की ख़बर है जबकि सैकड़ों लोग घायल हुए हैं. प्रभु के इस्तीफे की मांग इस हादसे के बाद से रेल मंत्री सुरेश प्रभु विपक्ष के निशाने पर हैं. उनके इस्तीफ़े की मांग उठने लगी है. आरजेडी प्रमुख और पूर्व रेल मंत्री लालू प्रसाद यादव ने मीडिया से बातचीत में कहा कि जब लोगों को रेलवे में सुरक्षा की गारंटी ही नहीं है तो वे कैसे रेल में सफ़र कर सकते हैं. वहीं कांग्रेस प्रवक्ता रणदीप सुरजेवाला ने ट्वीट किया कि मोदी सरकार बनने के बाद से अभी तक सैकड़ों लोग रेल हादसों में अपनी जान गवां चुके हैं, सरकार कब जागेगी. सीपीएम नेता सीताराम येचुरी ने ट्वीट किया कि रेल बजट को आम बजट के साथ मिला दिया गया, नतीजा हमारे सामने है. 'ट्रेन का डिब्बा उछलकर मेरे घर पर गिरा, जैसे फ़िल्मों में होता है' '.... आवाज़ सुनकर लगा कि हम मर जाएंगे' पेशे से चार्टर्ड अकाउंटेंट सुरेश प्रभु ने 9 नवंबर 2014 को रेलमंत्री का पदभार संभाला था. उसके बाद से अभी तक देश में करीब 6 बड़े रेल हादसे हो चुके हैं. इन हादसों में सैकड़ों लोगों ने अपनी जान गंवाई है. सुरेश प्रभु के रेल मंत्री बनने के बाद हुए रेल हादसे: (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

उत्तर प्रदेश के मुज़फ्फ़रनगर ज़िले में ख़तौली के पास हुए रेल हादसे पर रेल मंत्री सुरेश प्रभु ने सेंट्रल रेलवे बोर्ड को आज शाम तक हादसे की जिम्मेदारी तय करने के निर्देश दिए हैं.


Prompt:
Summarize the following text in Hindi.

Text:
मंगलवार को सुबह क़रीब साढ़े चार बजे अबरार अहमद की कार टोंक ज़िले में एक ट्रक से टकरा गई. अबरार अहमद की मौक़े पर ही मौत हो गई. वे 48 वर्ष के थे. अबरार अहमद के साथ दो अन्य लोग भी मारे गए हैं. जिनमें उनका ड्राइवर और सुरक्षा गार्ड भी शामिल हैं. एक व्यक्ति गंभीर रूप से घायल है. अबरार अहमद केंद्र की नरसिंह राव सरकार में वित्त राज्य मंत्री रह चुके थे और उन्होंने पार्टी महासचिव का भी पद संभाला था. अबरार अहमद को नारायण सिंह के स्थान पर पार्टी का अध्यक्ष नियुक्त किया गया था. वे फ़िलहाल राज्यसभा सांसद थे. काँग्रेस ने प्रदेश के मुस्लिम मतदाताओं को अपनी ओर रिझाने के लिए अबरार अहमद को पार्टी का अध्यक्ष बनाया था. उनके निधन से पार्टी को बड़ा झटका लगा है. कुछ वर्ष पहले राजस्थान के ही वरिष्ठ काँग्रेसी नेता राजेश पायलट का भी एक सड़क दुर्घटना में निधन हो गया था.

Summary:

राजस्थान काँग्रेस के अध्यक्ष अबरार अहमद का मंगलवार तड़के एक सड़क दुर्घटना में निधन हो गया है.


Prompt:
Summarize the following text in Hindi.

Text:
इस दौरान 2018 और 2022 के विश्व कप आयोजनों पर चर्चा होने की उम्मीद है. अमरीकी विदेश मंत्री जॉन केरी और ईरान के विदेश मंत्री मोहम्मद जावेद ज़रीफ़ स्विटज़रलैंड के जेनेवा शहर में मुलाक़ात करेंगे. माना जा रहा है कि इस दौरान दोनों देश परमाणु समझौते को लेकर चर्चा करेंगे. ख़बरों के अनुसार आज रूस की राजधानी मॉस्को में 'गे प्राइड मार्च' निकाला जा सकता है. समाप्त हालांकि प्रशासन ने रैली की इजाज़त नहीं दी है लेकिन आयोजनकर्ताओं का कहना है कि वे किसी न किसी रूप में यह इसे ज़रूर निकालेंगे. मिस्र की एक अदालत 73 अभियुक्तों पर फ़ैसला सुनाएगी. इन पर 74 लोगों की हत्या के आरोप हैं. आरोपों के अनुसार इन सभी ने 2012 में पोर्ट सईद स्टेडियम में स्थानीय फ़ुटबॉल टीमों के मैच के दौरान भड़के दंगों के बीच हत्या की थी. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

विवादों में घिरे सेप ब्लैटर अंतरराष्ट्रीय फ़ुटबॉल महासंघ के अध्यक्ष पद का चुनाव फिर से जीतने के बाद शनिवार को पहली बैटक की अध्यक्षता करेंगे.


Prompt:
Summarize the following text in Hindi.

Text:
पर क्यों? इसके पाँच बड़े कारण निम्न हैं. वित्तीय घाटा: सारे वित्तमंत्री और विशेषज्ञ बजट में वित्तीय घाटे के बारे में ख़ूब बोलते हैं. भारत की सभी सरकारें साल 2008 तक क़ानूनन देश के वित्तीय घाटे को कम कर सकल घरेलू उत्पाद (जीडीपी) के तीन फ़ीसदी के बराबर लाने के लिए बाध्य थीं. ऐसा फ़िस्कल रिस्पॉन्सिबिलिटी एंड बजट मैनेजमेंट एक्ट 2003 के तहत किया जाना था. लेकिन सरकारें ऐसा नहीं करतीं. वो संसद से इस सीमा को लांघने की इजाज़त ले लेती हैं. पिछली बार जेटली ने भी यही किया था. वो इस बार फिर ऐसा कर सकते हैं. उनके पहले भी ऐसा हुआ है. जब संसद के पास किए क़ानून को सांसद आगे खिसका देते हैं और साल भर में वित्तीय घाटे के टारगेट रिवाइज़ होते हैं, बजट कि ओर क्यों ताकें? समाप्त महंगाई: सरकारें साल के बीच में सेस या अधिभार लागू कर पैसा वसूलती हैं. इससे महंगाई बढ़ती है. हालिया उदाहरण है स्वच्छ भारत अधिभार. सरकार ने यह सेस नवंबर में लगाया. जनता की जेब से फ़रवरी तक 1,917 करोड़ रुपए निकल कर सरकार की तिजोरी में चले गए. इसी तरह से बीते दिसंबर में किराए बढ़ा दिए गए. कच्चे तेल की अंतरराष्ट्रीय क़ीमतों में आई भारी गिरावट से हो रही बचत का 70-75 फ़ीसद हिस्सा (डीज़ल और पेट्रोल पर टैक्स बढ़ाकर) सरकार ख़ुद अपनी तिजोरी में रख रही है. जबकि इसका 25-30 फ़ीसद हिस्सा पेट्रोल और डीज़ल की क़ीमतों में कम करके जनता को दिया जा रहा है. अगर क़ीमतें और कम की जातीं तो इससे महंगाई भी कम होती, खाद्य पदार्थों की, क्योंकि ट्रांसपोर्ट लागत में डीज़ल की क़ीमतों का अहम हिस्सा होता है. भारत के इतिहास में पहली बार ऐसा हो रहा है कि होलसेल प्राइस इंडेक्स पिछले 15 महीनों से नकारात्मक रहा है. लेकिन उपभोक्ता मूल्य सूचकांक बढ़ रहा है. सरकार ने ये सब तो नहीं बताया था बजट में कि ऐसा करेंगे. अब बताइए, बेचारे आम आदमी के लिए बजट हुआ ना बेमतलब का. आयकर: लेकिन हर अख़बार, टीवी यहाँ तक की एफ़एम तक टैक्स में छूट...टैक्स में छूट चिल्लाते हैं. लेकिन 120 करोड़ से ज़्यादा लोगों के इस मुल्क में 97 फ़ीसदी लोग आयकर या इनकम टैक्स नहीं देते हैं. अप्रत्यक्ष कर: आम आदमी के लिए उत्पादन कर, सेवा कर जैसे या इस तरह की दूसरी ड्यूटी महत्व रखती है. इससे उसके इस्तेमाल की चीज़ें सस्ती या महंगी होती हैं. इससे इतर समझने की बात यह है कि हर वित्त मंत्री बताता है कि देंगे क्या, पर ये सब छुपा जाते हैं कि लेंगे क्या. मसलन उत्पादन कर सरकार ने बार-बार बढ़ाया. पिछले साल अप्रैल से दिसंबर के बीच अप्रत्यक्ष करों से वसूली क़रीब 33 फ़ीसदी बढ़ी. ऐसा नहीं कि इस दौरान देश में उत्पादन बढ़ा हो. सरकार ने ख़ुद बताया कि देश में उत्पादन कम हुआ है. ग्रामीण अर्थव्यवस्था: इस बार तय है कि वित्त मंत्री अरुण जेटली जी बजट में ज़ोर शोर से बताएंगे कि वो किसानों के लिए, गाँवों में रहने वाले भूमिहीन मज़दूरों के लिए ग्रामीण अर्थव्यवस्था के लिए क्या हैं. पिछली बार भी बताया था लेकिन बाद में हुआ क्या? बजट में वित्त मंत्री ने कहा था कि महात्मा गांधी ग्रामीण रोज़गार योजना (मनरेगा) बजट में भले कम पैसे का प्रावधान किया हो. लेकिन बाद में पैसे की कमी नहीं होगी. हुआ क्या? राज्यों ने जब पैसा माँगा तो सरकार ने दिया आधे से भी कम. नतीजा मज़दूरों को सूखा प्रभावित इलाक़ों में भी लंबे समय तक मज़दूरी नहीं मिली. मज़दूर अब इस योजना से भागने लगा है. बजट में यह तो नहीं बताया था. मज़दूरों और गाँवों में काम करने वाले कहते हैं कि यूपीए-2 और एनडीए दोनों इस योजना को मारना चाहते हैं. बजट की हक़ीक़त पता लगती हैं आठ-दस महीने बाद. उसके पहले बजट में जो प्रावधान करते हैं, उसे ख़र्चते नहीं हैं. नए-नए बहानों तरीक़ों से पैसे जनता से निकालते रहते हैं. आम लोग अब समझते हैं कि बजट में सरकारें बात बढ़ा-चढ़ा कर पेश करती हैं. लेकिन असलियत और कुछ होती है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारत का बजट सोमवार को आ रहा है. लगभग हर टीवी चैनल, हर अख़बार बजट की ख़बरों से रंगे हुए हैं. पर आम आदमी के लिए यह कवरेज और बजट बेतुका है.


Prompt:
Summarize the following text in Hindi.

Text:
रोहानी कहा करता था- मछली तभी स्वस्थ रहेगी जब वो पानी में हो. इस अफ़ग़ानी कहावत के कहने का मतलब होता था कि जब वो लोगों के बीच मौके पर जाकर ख़बरें कर रहा होता था, उस वक्त वो खुद को सबसे संजीदा पाता था. मैं पिछले आठ साल से काबुल में बीबीसी के साथ काम कर रहा हूँ. बीबीसी के कई पत्रकार अफ़ग़ानिस्तान के कई कठिन, दुर्गम और ख़तरों भरे इलाकों में तैनात हैं और उनसे मैं लगातार संपर्क में रहता हूं. ये वो बहादुर और निर्भीक पत्रकार हैं जो अपने घर-परिवार से दूर इन इलाकों में इसलिए बने हुए हैं ताकि लोगों का पता चल सके कि यहाँ आम लोग किन कठिनाइयों में रह रहे हैं. इसी कड़ी का एक नाम था समद रोहानी का. रोहानी वर्ष 2006 में बीबीसी से जुड़े और वो केवल पस्तो भाषा में ही काम नहीं करते थे बल्कि बीबीसी के अंग्रेज़ी स्टाफ़ को भी ख़ास मदद औऱ जानकारी मुहैया कराते थे. एक चुनौतीपूर्ण मोर्चा हेलमंद प्रांत का इलाका तालेबान लड़ाकों के सर्वाधिक प्रभाव वाले इलाकों में है. यहाँ बड़े पैमाने पर ब्रितानी सैनिक तैनात हैं और ऐसे में यह जगह ब्रिटेन में बीबीसी के दर्शकों, श्रोताओं के लिए ख़ास महत्व की हो जाती है. रोहानी की ख़ास बात यह थी कि हेलमंद के बारे में उनको जितनी जानकारी थी, उतनी जानकारी वाला आदमी मुझे दूसरा नहीं मिला. रोहानी हेलमंद में ही पैदा हुए और यहाँ एक पत्रकार ही नहीं रहे, स्थानीय स्तर पर एक अच्छे कवि बनकर भी उभरे. हेलमंद में शायद ही कोई दिन किसी घटना के बिना बीतता है और रोहानी तो अक्सर मेरे साथ फोन के ज़रिए दिनभर जुड़ा रहता था. मुझे इस व्यक्ति की बहादुरी हमेशा याद रहेगी. वो चाहते थे कि तालेबान के नियंत्रण वाले इलाके के लोगों की ज़िंदगी जो कुछ देख रही है, उसे दूसरों तक पहुँचाया जाए. अक्सर ऐसा हुआ जब रोहानी काबुल में हमारे घर पर रुके. जब भी वो घर पर होते, मेरा और मेरे दोस्तों का अपनी रोमांटिक पश्तो कविताओं से दिल बहलाते थे. पर रोहानी के साथ शाम का वक्त बहुत सारी रुकावटों भरा होता था. उन्हें लगातार सरकारी मुलाज़िमों, कबायली नेताओं और स्थानीय व्यापारियों के फोन आते रहते थे. ऐसा भी कई बार हुआ कि उनसे दिनभर कोई संपर्क ही नहीं हो पाता था. कारण, कि वो किसी ज़िले के दौरे पर होते थे जहाँ नेटवर्क नहीं होता था और इस तरह हमारा उनसे संपर्क नहीं हो पाता था. आजकल मेरा काफी वक्त अमरीका में कुछ अध्ययन करते हुए बीत रहा है. इस दौरान भी समद का लगातार फोन आता रहता था. अक्सर तब जब में रात को सो रहा होता था और ऐसा उन्हें याद दिलाने पर वो बहुत सरलता से कहते थे- अफ़ग़ानिस्तान में तो दिन निकल आया है न. इस सारी बातों से यह हुआ कि हम केवल एक साथ काम करने वाले साथी भर नहीं रह गए बल्कि एक गहरी दोस्ती भी विकसित हो गई हमारे बीच. अलविदा दोस्त...अलविदा मैं जब भी काबुल आता था, समद सबसे पहले फोन करने वालों में होते थे. वो कहते थे, "हमारे अफ़ग़ानिस्तान में आपका स्वागत है. मैं हेलमंद के एक गाँव से आपको शुभकामनाएं भेज रहा हूँ." पर शनिवार को ऐसा नहीं हुआ. मुझसे उनकी बात नहीं हुई तो मैंने उनसे संपर्क करना चाहा. रोहानी का पता नहीं चल रहा था और उनके फोन भी स्विच ऑफ़ थे. मुझे लगा कि कुछ गड़बड़ है पर आशा कर रहा था कि रोहानी किसी अंदरूनी इलाके में ख़बर खोजने गए होंगे. इसके बाद एक अशुभ समाचार मिला.... एक अनजान व्यक्ति ने हेलमंद में मौजूद बीबीसी के एक अन्य सदस्य से फोन पर कहा कि रोहानी के शव को ले जाने की व्यवस्था करें. यह मुझे अंदर तक हिलाकर रख देने वाली ख़बर थी. ऐसा लगा जैसे पूरी दुनिया ही बिखर गई हो. रोहानी की स्मृतियाँ हमेशा मेरे साथ रहेंगी. एक अफ़ग़ान के रूप में मैं सदा इस बात पर गर्व करूंगा कि रोहानी मेरे मित्र थे और सहयोगी भी. समद ने अपनी ज़िंदगी लोगों तक सच बताने और अफ़ग़ानिस्तान की सहायता करने के नाम कर दी थी. मुझे यह तो नहीं मालूम कि रोहानी की हत्या किसने की पर एक बात विश्वास के साथ कह सकता हूँ- हममें से और भी ज़्यादा लोग सच को सामने लाते रहेंगे और सच हमेशा अपनी रक्षा करता रहेगा.

Summary:

अफ़ग़ानिस्तान के कई इलाकों में ख़बरों को खोजते और दुनिया के बाकी लोगों तक पहुँचाते पहुँचाते बीबीसी ने अपना एक युवा जुझारू पत्रकार खो दिया.


Prompt:
Summarize the following text in Hindi.

Text:
वित्त मंत्री जिन रेनकिंग ने देश की संसद नेशनल पीपुल्स काँग्रेस के वार्षिक बैठक में सरकारी ख़र्च में सात प्रतिशत की वृद्धि का ऐलान किया. घोषणा के अनुसार चीन अपने क़रीब 25 लाख सैनिकों पर ख़र्च में 12 प्रतिशत की बढ़ोतरी करेगा. चीन का कहना है कि सेना को और आधुनिक बनाने के लिए ख़र्च में बढ़ोतरी की जा रही है. आधिकारिक रूप से चीन का सैनिक ख़र्च 25 अरब डॉलर प्रति वर्ष है लेकिन जानकारों का कहना है कि सच्चाई कुछ और ही है और चीन इससे दोगुना इस पर ख़र्च करता है. बीजिंग से बीबीसी संवाददाता रुपर्ट विंगफ़ील्ड हेज़ का कहना है कि दिन-प्रतिदिन चीनी सैनिकों को आधुनिक बनाने की कोशिश की जा रही है. और इसी कारण चीन ने इतनी बड़ी बढ़ोतरी की घोषणा की है. लेकिन जानकारों का मानना है कि इतनी बढ़ोतरी के बावजूद चीन की सेना को पूरी तरह आधुनिक बनने में सालों लग सकते हैं. चीन के पड़ोसी देश जापान के साथ-साथ ताइवान ने इस पर चिंता जताई है.

Summary:

चीन ने एक बार फिर अपने सैनिक बजट में भारी बढ़ोतरी की घोषणा की है.


Prompt:
Summarize the following text in Hindi.

Text:
सामरिक मामलों के जानकार सिद्धार्थ वरदराजन का मानना है कि मनमोहन सिंह सरकार के नज़रिए से और भारत के नज़रिए से देखा जाए तो यह एक अहम कदम है. उनका कहना है कि लगभग एक साल से प्रधानमंत्री मनमोहन सिंह ही विदेश मंत्रालय का काम देख रहे थे और अलग से कोई विदेश मंत्री नहीं था और इसके कोई अच्छे नतीजे नहीं हुए हैं. वरदराजन का कहना है कि द्विपक्षीय रिश्तों के मामले में भारत सक्रिय भूमिक नहीं निभा पाया. साथ ही वे मानते हैं कि कूटनीतिक स्तर पर जो महत्वपूर्ण काम भारत कर सकता था वो नहीं हो पाए हैं और यही कमी नीतियों में भी महसूस हो रही थी. सिद्धार्थ वरदराजन का कहना है कि इसी कारण से प्रधानमंत्री मनमोहन सिंह पर विदेश मंत्री नियुक्त करना का काफ़ी दबाव था और माना जा रहा था कि एक साल के बाद अब प्रधानमंत्री को कोई फ़ैसला करना ही चाहिए. सामरिक मामलों के विशेषज्ञ वरदराजन का कहना है कि प्रणव मुखर्जी ख़ुद विदेश मंत्रालय में जाना नहीं चाहते थे लेकिन उन्हें जाना ही पड़ा. उनके अनुसार ऐसा इसलिए हुआ क्योंकि मुखर्जी की सरकार और गठबंधन के कारोबार को संभालने में अहम भूमिका रही है और उनकी राजनीतिक अहमियत तो है ही. वे कहते हैं कि राजनीतिक दृष्टिकोण से मनमोहन सिंह इतने अनुभवी नेता नहीं है और भारत को जिस तरह की विदेश नीति की ज़रूरत है, उसके लिए सक्रिय विदेश मंत्री होना ज़रूरी था. लेकिन काँग्रेस में किसी भी नाम पर सर्वसम्मति नहीं थी, चाहे एक-दो अन्य नामों पर भी विचार हुआ और मुखर्जी को विदेश मंत्रालय में जाना ही पड़ा. विदेश मंत्री का दायित्व पूर्व विदेश सचिव शशांक कहते हैं कि आज के दिन विदेश मंत्रालय के लिए लगातार चुनौतियाँ आती रहती हैं. कुछ प्रमुख मुद्दों की चर्चा करते हुए वे कहते हैं कि 'आतंकवाद' का सामना करने के विषय पर आगे कैसे बढ़ा जाए, चीन के साथ संबंध और बेहतर कैसे हों और अमरीका के साथ असैनिक परमाणु समझौता कुछ अहम मुद्दे हैं. पूर्व विदेश सचिव शशांक से पूछा गया कि क्या विदेश मंत्री के होने से परिस्थियों कुछ और होतीं? उनका कहा था कि मंत्रिमंडल की संयुक्त ज़िम्मेदारी तो होती ही है, लेकिन विदेश मंत्री की अपनी अहम भूमिका होती है. विदेश मंत्री के दायित्वों में शिखर वार्ता के दौरान कूटनीति, कूटनीतिक दृष्टिकोण से अन्य देशों, विशेष तौर पर पड़ोसी देशों के प्रतिनिधियों से संपर्क साधना इसमें शामिल हैं. ईमानदार छवि वाले एंटनी रक्षा मंत्री बनाए गए, केरल के पूर्व मुख्यमंत्री एके एंटनी की ईमानदार नेता की छवी रही है वरिष्ठ पत्रकार सिद्धार्थ वरदराजन के अनुसार यही उनकी सबसे बड़ी योग्यता है. उनका मानना है कि रक्षा मंत्रालय ऐसा है कि भले ही मंत्री भ्रष्ट न हो लेकिन व्यवस्था ऐसी बनी हुई है जिसपर नियंत्रण पाना बहुत ज़रूरी है. वरदराजन का कहना है कि रक्षा मंत्रालय के हथियारों संबंधित सौदों में ऐसा ढांचा बनाना ज़रूरी है जिससे इन सौदों में बिचौलियों और भ्रष्टाचार की भूमिका कम से कम किया जा सके. सिद्धार्थ वरदराजन के मुताबिक कांग्रेस आलाकमान का मानना है कि यदि रक्षा मंत्रालय की छवि सुधारनी है तो एंटनी से बेहतर व्यक्ति नहीं है. हालाँकि उन्होंने ये भी कहा कि कुछ लोगों का मानना है कि एंटनी फ़ैसला आसानी से नहीं लेते लेकिन रक्षा मंत्री के लिए जल्द फ़ैसला करने की क्षमता होना ज़रूरी है. वे कहते हैं कि आगे चल कर ही पता चलेगा कि एंटनी कैसे फ़ैसले लेते हैं.

Summary:

वरिष्ठ कांगेस नेता प्रणव मुखर्जी को विदेश मंत्रालय का कार्यभार सौंपा जाना कितना महत्वपूर्ण है और नए विदेश मंत्री के सामने क्या-क्या चुनौतियाँ हैं?


Prompt:
Summarize the following text in Hindi.

Text:
इस पोस्टर में राहुल गांधी को राम भक्त बताते हुये लिखा है कि वह अयोध्या में सर्वसम्मति से भव्य राम मंदिर बनवायेंगे. मध्यप्रदेश में 15 साल बाद कांग्रेस सत्ता में लौटी है और कांग्रेस पार्टी के अध्यक्ष राहुल गांधी किसानों के एक सम्मेलन को संबोधित करने के लिये आ रहे हैं. माना जा रहा है कि इस सम्मेलन के ज़रिये राहुल गांधी प्रदेश में लोकसभा चुनाव की मुहिम की शुरुआत करेंगे. पार्टी ने इस कार्यक्रम के लिये 2 लाख लोगों का लक्ष्य रखा है. यही वजह है कि पार्टी का हर नेता इसे कामयाब बनाने के लिये ऐड़ी चोटी का ज़ोर लगा रहा है. पूरा शहर पोस्टर और होर्डिंग से पटा पड़ा है. लेकिन, कांग्रेस नेता महेश मकवाना के पोस्टर ने सभी का ध्यान खींचा है जिसमें वह दावा कर रहे हैं कि अयोध्या में भव्य राम मंदिर का निर्माण राहुल गांधी ही करेंगे. कांग्रेस ने किया अलग महेश मकवाना ने बताया, "हमें यह विश्वास है कि राहुल गांधी जी ही राम मंदिर का निर्माण करवायेंगे और यह निर्माण वह सर्वसम्मति से करेंगे. इसलिये उनके स्वागत के लिये यह पोस्टर लगाया गया है." वही कांग्रेस पार्टी ने अपने आप को इस पोस्टर से अलग कर लिया है. पार्टी प्रवक्ता नरेंद्र सलूजा ने कहा, "उनके स्वागत के लिये पूरी पार्टी लगी हुई है. हर कोई अपनी तरह से उनका स्वागत करना चाह रहा है. यही वजह है कि कुछ उत्साही कार्यक्रताओं ने इसे लगा दिया है." ख़ास बात यह है कि प्रदेश में जब विधानसभा चुनाव हो रहे थे तो पार्टी ने राहुल गांधी को शिव भक्त के तौर पर प्रचारित किया था. लेकिन, अब इस पोस्टर में उन्हें राम भक्त बताया जा रहा है. दोनों दलों में बहुत ज़्यादा फ़र्क नहीं वहीं, भाजपा के प्रवक्ता रजनीश अग्रवाल ने कहा, "इस पोस्टर से कुछ भी साबित नहीं होता है. अगर सही में कांग्रेस राम मंदिर को लेकर गंभीर है तो वह उसे बनाने का प्रयास करे और उनसे जुड़े वक़ीलों से कहे कि वह सुप्रीम कोर्ट में चल रही सुनवाई में अड़ंगा न डाले." राजनीतिक विश्लेषक रशीद किदवई का मानना है कि इस मामले में कांग्रेस और भाजपा में सिर्फ इतना फ़र्क है कि कांग्रेस अदालत के फैसले के बाद राम मंदिर बनवाने की बात करती है जबकि भाजपा इसे आस्था का मुद्दा मानती है. वो कहते हैं, "यह वही प्रदेश है जहां पर कांग्रेस कार्यालय में गणेश की प्रतिमा स्थापित की जाती है और सभी कर्मकांड किये जाते हैं. इसलिये कांग्रेस और भाजपा में बहुत ज़्यादा फ़र्क है, यह कहना ग़लत होगा. पार्टी लोकसभा चुनाव के लिये तैयार है और उसे इस तरह की चीज़ों से परहेज़ नहीं है." मध्यप्रदेश में पिछले चार दिनों में पांच लोगों पर रासुका के तहत कारवाई की गई है. तीन लोगों पर आरोप है कि उन्होंने गौवध किया है तो दो लोगों पर अवैध रुप से उन्हें ले जाने का आरोप है. यह बताता है कि मध्यप्रदेश में कांग्रेस के आने के बाद स्थिती ज़्यादा नहीं बदली है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

मध्यप्रदेश की राजधानी भोपाल में कांग्रेस पार्टी के अध्यक्ष राहुल गांधी की शुक्रवार की सभा से पहले लगे पोस्टर ने विवाद पैदा कर दिया है.


Prompt:
Summarize the following text in Hindi.

Text:
दुनिया में करोड़ों लोग ऐसे हैं जिन्हें बिल्लियों से एलर्जी है, बिल्ली के संपर्क में आने पर लोगों को छींके आनी शुरू होती हैं, आँखे लाल हो जाती हैं और कई लोगो को तो दमे का दौरा पड़ जाता है. लेकिन अब वैज्ञानिकों ने इस समस्या का निदान ढूँढ निकाला है, लोगों को बिल्ली से एलर्जी एक ख़ास तरह के प्रोटीन के कारण होती है. अमरीकी कंपनी एलेर्का का कहना है कि इन बिल्लियों में से उस प्रोटीन को निकाल दिया गया है. अब इनकी क़ीमत भी सुन लीजिए, बिल्लियों के भाग से कंपनी के लिए छींका टूटा है एक बिल्ली की क़ीमत है लगभग चार हज़ार डॉलर यानी तकरीबन दो लाख रूपए से अधिक. अगर आप इतनी रक़म खर्च करने को तैयार भी हों तो ऐसी नायाब बिल्ली आपके हाथ आसानी से नहीं आने वाली, इसके लिए आपको ऑर्डर देना होगा तब आपके लिए विशेष बिल्ली तैयार होगी. कंपनी ने स्पष्ट किया है कि बिल्लियों के जीन में कोई परिवर्तन नहीं किया गया है बल्कि ऐसी बल्लियों को चुनकर उनका प्रजनन किया जा रहा है जिनमें ग्लाइकोप्रोटीन डी-वन नहीं है. एलेर्का के स्टीव मे का कहना है कि यह वैज्ञानिक विधि से बिल्लियों की गहन जाँच करके उनका प्राकृतिक प्रजनन करने का कार्यक्रम है. उनका कहना है कि तकरीबन पचास हज़ार बिल्लियों में से एक बिल्ली ऐसी होती जिसमें ग्लाइकोप्रोटीन डी-वन नहीं पाया जाता है. कंपनी का कहना है कि ऐसी बिल्लियों को ढूँढकर निकालना और उनका प्रजनन करना एक कठिन और समय लेने वाला काम था इसलिए इनकी क़ीमत इतनी अधिक है. कंपनी का मानना है कि ऐसे लोग बड़ी तादाद में हैं जो बिल्लियों से तो प्यार करते हैं लेकिन उससे होने वाली एलर्जी से घबराते हैं, ऐसे ही लोगों पर कंपनी की उम्मीदें टिकी हैं. कंपनी का कहना है कि वह जल्द ही इन बिल्लियों का निर्यात भी करने की योजना बना रही है.

Summary:

दुनिया की पहली एलर्जी मुक्त बिल्लियाँ अमरीकी बाज़ार में बिक रही हैं.


Prompt:
Summarize the following text in Hindi.

Text:
फ़्रांस की तरफ़ से मैच में चौथा गोल करने के साथ ही एमबापे के नाम एक उपलब्धि भी जुड़ गई. वह फ़ुटबॉल वर्ल्ड कप के फ़ाइनल में गोल करने वाले दूसरे टीनेजर बन गए हैं. उनसे पहले 1958 के विश्व कप फ़ाइनल में पेले ने गोल किया था. उस समय पेले की उम्र 18 साल थी और उस मैच में उनके दो गोलों की मदद से ब्राज़ील ने स्वीडन को 5-2 से हराया था. पेले ने इस उपलब्धि के लिए ट्वीट करके एमबापे को बधाई भी दी है. बचपन से ही प्रतिभावान रूस में हुए इस वर्ल्ड कप टूर्नामेंट में एमबापे ने चार गोल दागे. वह सबसे ज़्यादा गोल करने वाले टॉप तीन खिलाड़ियों में तो शामिल नहीं हैं, मगर उन्हें फ़ीफा यंग प्लेयर ऑफ़ द टूर्नामेंट का ख़िताब मिला है यानी उन्हें विश्वकप का सर्वश्रेष्ठ युवा खिलाड़ी चुना गया है आज उनकी प्रतिभा और क्षमता का डंका पूरी दुनिया में बज रहा है, लेकिन किलियान एमबापे बचपन से ही प्रभावित करनेवाले शख़्स रहे हैं. एमबापे का बचपन पेरिस के बाहरी इलाके में बीता मगर शुरू से उन्होंने अपनी प्रतिभा से लोगों का ध्यान खींचा 20 दिसंबर 1998 को फ़्रांस की राजधानी पेरिस में जन्मे एमबापे के पिता विल्फ़्राइड मूलत: कैमरून से हैं. वह फ़ुटबॉल कोच हैं और एमबापे के एजेंट भी. एमबापे की मां फ़ाएजा लमारी अल्जीरिया से हैं. वह हैंडबॉल की खिलाड़ी रह चुकी हैं. एमबापे ने अपने करियर की शुरुआत पेरिस के फ़ुटबॉल क्लब एएस बॉन्डी से की थी, जहां पर उनके पिता विल्फ़्राइड भी कोच थे. यहां एमबापे ने एक अन्य कोच एन्टोनियो रिकार्डी से भी कोचिंग ली थी. एमबापे के बारे में रिकॉर्डी ने बीबीसी से कहा था, "एमबापे उस समय छह साल के थे जब मैंने पहली बार उन्हें कोचिंग दी. उसी वक्त महसूस हुआ था कि वह कुछ अलग हैं. वह बाकी बच्चों से बढ़कर थे." एमबापे के चर्चित होने के बाद एएस बॉन्डी क्लब की सदस्यता लेने की होड़ मच गई थी रिकॉर्डी ने एमबापे की प्रतिभा के बारे में बताया, "उनकी ड्रिबलिंग कमाल की थी और वह बाकियों से काफ़ी तेज़ भी थे. मैंने यहां पर 15 साल कोचिंग दी है और इस दौरान मैंने उनसे बेहतर और कोई खिलाड़ी नहीं देखा. पेरिस में वैसे तो बहुत सारी प्रतिभाएं हैं, मगर उनके जैसी कोई नहीं. वो सर्वश्रेष्ठ हैं." दुनिया हुई मुरीद एएस बॉन्डी के बाद एमबापे क्लेयरफोन्टेन अकादमी में चले गए थे. बाद में उनकी प्रतिभा को देखते हुए उन्हें कई फ्रांसीसी क्लबों, रियाल मैड्रिड, चेल्सी, लिवरपूल और मैनचेस्टर सिटी तक ने साइन करने की कोशिश की थी. एमबापे 12 से 15 साल की उम्र में क्लेयरफॉन्टेन अकादमी के लिए खेल रहे थे मगर शुरुआत बॉन्डी के लिए ही की थी फ़ुटबॉल क्लबों में उन्हें साइन करने को लेकर किस तरह की होड़ रहती है, इसका अंदाज़ा इस बात से लगाया जा सकता है कि दुनिया के दूसरे सबसे महंगे एसोसिएशन फ़ुटबॉल ट्रांसफ़र का रिकॉर्ड भी एमबापे के नाम है. इसी साल 135 मिलियन यूरो में उनका ट्रांसफ़र मोनाको से फ़्रांसीसी क्लब पैरिस सेंट जर्मेन के लिए हुआ था. जर्मनी के पूर्व स्ट्राइकर औऱ मैनेजर जर्गन क्लिन्समन कहते हैं, "अभी तो एमबापे की ओर से और बहुत कुछ आना बाकी है. उन्होंने मार्केट को हिलाकर रख दिया है." सर्वश्रेष्ठ खिलाड़ी का ताज 33 साल के रोनाल्डो और 31 साल के मेसी को पिछले एक दशक से दुनिया के सर्वश्रेष्ठ खिलाड़ियों में शुमार किया जाता है. फ़ुटबॉल के पिछले 10 प्रतिष्ठित बैलन डोर अवॉर्डों का बंटवारा उन्हीं के बीच हुआ है. मगर इंग्लैंड के पूर्व डिफ़ेंडर रियो फ़र्डिनेंड कहते हैं, "लियोनेल मेसी और क्रिस्टियानो रोनाल्डो दुनिया के सर्वश्रेष्ठ खिलाड़ी का ताज फ़्रांस के टीनेजर काइलियान एमबापे को सौंप रहे हैं." मैनचेस्टर युनाइटेड के लिए खेल चुके फ़र्डिनेंड कहते हैं, "आने वाले कई सालों तक एमबापे बैलन डोर के मंच पर दिखाई देंगे." फ़र्डिनेंड कहते हैं कि एमबापे में उम्र से ज़्यादा परिपक्वता दिखाई देती है. वहीं जर्मनी के पूर्व स्ट्राइकर क्लिन्समन कहते हैं कि एमबापे को देखकर ऐसा लगता है मानो वह 10 साल से फ़्रांस की टीम में खेल रहे हों. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

रविवार को मॉस्को में खेले गए विश्व कप फ़ाइनल में जब फ़्रांस ने क्रोएशिया को 4-2 से हराया तो उसमें 19 साल के फ़ॉरवर्ड किलियान एमबापे का गोल भी शामिल था.


Prompt:
Summarize the following text in Hindi.

Text:
समाचार एजेंसियों के अनुसार प्रधानमंत्री मनमोहन सिंह की अध्यक्षता में हुई मंत्रिमंडल की बैठक में तय हुआ कि आयोग का चेयरमैन राज्यमंत्री स्तर का होगा और दो अन्य सदस्य होंगे जिनके नाम की घोषणा प्रधानमंत्री करेंगे. ये आयोग गठन की तारीख़ से 18 महीने के भीतर अपनी सिफ़ारिशें देगा. इससे पहले अप्रैल 1994 में पाँचवें वेतन आयोग का गठन किया गया था जिसने जनवरी 1997 में अपनी सिफ़ारिशें दी थीं. पाँचवें वेतन आयोग की सिफ़ारिशों को लागू करने के बाद केंद्र सरकार पर लगभग 17 हज़ार करोड़ रुपए का वार्षिक बोझ पड़ा था. राज्य सरकारों पर बोझ पत्रकारों से बातचीत में सूचना-प्रसारण मंत्री प्रियरंजन दासमुंशी ने बताया कि आयोग केंद्रीय सरकार के कर्मचारियों की सेवा के कुछ पहलुओं पर भी ध्यान देगा. महत्वपूर्ण है कि 12वें वित्त आयोग ने सरकार को सलाह दी थी कि वह समय-समय पर वेतन आयोग के गठन से परहेज़ करे क्योंकि पाँचवें वेतन आयोग की सिफ़ारिशें लागू करने के बाद अनेक राज्य सरकारों पर भी गंभीर वित्तीय बोझ पड़ा था. केंद्रीय वेतन आयोग की सिफ़ारिशों के आधार पर ही राज्य सरकारें अपने कर्मचारियों के वेतन बढ़ाती हैं. महत्वपूर्ण है कि भाजपा की सरकार वाले मध्यप्रदेश और गुजरात ने छठे वेतन आयोग के गठन का विरोध किया था.

Summary:

भारत में केंद्रीय मंत्रिमंडल ने 55 लाख सरकारी कर्मचारियों के लिए छठे केंद्रीय वेतन आयोग के गठन को मंज़ूरी दे दी है. ये आयोग अंतरिम राहत की सिफ़ारिश भी करेगा.


Prompt:
Summarize the following text in Hindi.

Text:
हाल ही में दिल्ली में हुए मैराथन में दौड़ लगाने वाले बुधिया सिंह कई टीवी विज्ञापनों में भी नज़र आने लगे हैं. राज्य सरकार का कहना है कि इतनी लंबी दूरी तक दौड़ने की वजह से इस बालक के हृदय और फेफड़ों पर बुरा असर पड़ सकता है. लेकिन बुधिया के कोच बिरंची दास ने इन आशंकाओं को निराधार बताया है और कहा है कि उसकी नियमित मेडिकल जाँच की जाती है. उड़ीसा के खेल मंत्री देवाशीष नायक का कहना है कि "सरकार बच्चे के शोषण की मूक दर्शक नहीं बनी रहेगी और ज़रूरत पड़ी तो उसके भविष्य को बचाने के लिए हस्तक्षेप करेगी." हाल ही में बुधिया ने तीर्थनगर पुरी से भुबनेश्वर तक की दौड़ लगाई है जो लगभग 60 किलोमीटर दूर है, इससे पहले वह भुबनेश्वर से कटक तक 35 किलोमीटर की दौड़ लगा चुका है. पिछले दिनों उड़ीसा के दौरे पर गईं ओलंपियन पीटी उषा ने भी कहा था कि इतनी लंबी दूरी तक दौड़ना दीर्घकाल में बुधिया के लिए नुक़सानदेह हो सकता है. लेकिन बिरंची कहते हैं, "तीन डॉक्टरों का एक दल बुधिया की नियमित जाँच करता है, बुधिया पूरी तरह स्वस्थ है, मुझे समझ में नहीं आता कि लोगों को इतनी चिंता क्यों है." भत्ता राज्य सरकार ने बुधिया को हर महीने 500 रूपए का भत्ता देने की घोषणा की है लेकिन पेशे से जूडो कोच दास का कहना है कि "इतने पैसे तो दो दिन के लिए भी काफ़ी नहीं हैं." स्थानीय जूडो एसोसिएशन के अध्यक्ष बिरंची दास का कहना है कि बुधिया जन्मजात तौर पर विलक्षण है और उसमें अपार ऊर्जा है. उन्होंने अब बुधिया के लिए बहुत ही अनुशासित दिनचर्या तैयार की है, जिसमें उनके खानपान और अभ्यास का विशेष ध्यान रखा गया है. बुधिया को अपनी माँ के साथ रहने पर सिर्फ़ भात ही खाने को मिलता था लेकिन अब उसे अंडे, दूध और माँस सहित संतुलित भोजन दिया जा रहा है.

Summary:

भारत के उड़ीसा राज्य के अधिकारियों ने आशंका व्यक्त की है कि तीन वर्षीय मैराथन धावक बुधिया सिंह का शोषण हो रहा है.


Prompt:
Summarize the following text in Hindi.

Text:
मोज़िल्ला ने फ़ायरफ़ॉक्स के लिए अब साइलेंट बटन बनाया है, जिसके इस्तेमाल से आप ख़ुद चलने वाले वीडियो को म्यूट कर सकते हैं. सबसे पहले फ़ायरफ़ॉक्स पर ब्राउज़र खोल लीजिए और साइलेंट टैब्स ऐड-ऑन डाउनलोड करके इनस्टॉल कर लीजिए. अगर आप फ़्लैश नहीं चला रहे हैं तो एचटीएमएल-5 से चलने वाले वेबसाइट जैसे यूट्यूब को खोलकर देख लीजिए. गूगल ने भी दी सहूलियत जब भी एचटीएमएल-5 कंटेंट वाली वेबसाइट खुलेगी, आपके स्क्रीन पर एक ऑडियो आइकॉन आ जाएगा. ऐप पर क्लिक कर दीजिए और एक क्रॉस का निशान आएगा, जिससे आपको पता लगेगा कि आपने वेबसाइट की आवाज़ बंद कर दी है. समाप्त कुछ समय पहले गूगल ने भी ऐसी सहूलियत क्रोम के लिए दी थी. नॉइज़ कंट्रोल नाम का ये क्रोम एक्सटेंशन, फ़्लैश पर चलने वाले वीडियो के मामले में काम नहीं करता है और सिर्फ एचटीएमएल-5 वाली साइट्स पर ही काम करता है. आपकी सहूलियत के नज़र से देखें तो फ़ायरफ़ॉक्स का साइलेंट टैब आपके लिए बेहतर है लेकिन अगर आप ब्राउज़िंग के लिए क्रोम को पसंद करते हैं तो आपको नॉइज़ कंट्रोल से ही काम चलाना पड़ेगा. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अक्सर ऐसा होता है कि वेब ब्राउज़र में कोई वीडियो अपने आप चलने लगता है. ये आपकी सर्फिंग को ये धीमा तो करता ही है, आपके इंटरनेट डेटा की भी फ़ालतू खपत होती है.


Prompt:
Summarize the following text in Hindi.

Text:
कनॉट प्लेस के सेंट्रल पार्क और बाराखंभा रोड पर धमाका हुआ था. रविवार की सुबह जहां सेंट्रल पार्क बिल्कुल खाली था वहीं बाराखंभा पर कई लोग मौजूद थे. साथ ही थी मीडिया और पुलिसकर्मियों की भीड़ भी. कनॉट प्लेस के सेंट्रल पार्क जहाँ रविवार को नौजवान जोड़ों की भीड़ होती है. वहाँ सन्नाटा पसरा था. पार्क में एक भी लोग नहीं थे. यहाँ तक के उससे गुज़रने वाली सड़क भी पूरी तरह ख़ाली ख़ाली थी. पार्क से बाहर खड़ी एक युवती ने कहा कि यहाँ आकर बहुत अजीब सा लग रहा है. उसका कहना था, ' मैं डरी नहीं हूँ इसलिए मैं यहाँ आई हूँ और मुझे देश की सुरक्षा व्यवस्था पर पूरा विश्वास है.' जो लोग कनॉट प्लेस आए थे वो काफी डरे हुए थे और उनका कहना था कि यदि उन्हें ज़रुरी काम नहीं होता तो वो कम से कम आज तो कनॉट प्लेस कतई नहीं आते. लोगो का कहना था कि जीना है इसिलए आना पड़ रहा है. कनॉट प्लेस के सेंट्रल पार्क से गुज़र रहे एक ऑटो रिक्शा चालक अनवर आलम जो पिछले दस साल से दिल्ली में ऑटो रिक्शा चलाते हैं का कहना था कि उन्होंने कनॉट प्लेस को इस तरह सूना सूना कभी नहीं देखा. जिस तरह लोग डरे हुए हैं ऐसा ख़ोफ़ का माहौल भी कभी नहीं देखा. बाराखंभा पर भीड़ सेंट्रल पार्क के उलट बाराखंभा रोड के धमाके के स्थान पर तामाशबीनों की भीड़ लगी थी और जो भी राहगीर बाराखंभा रोड से गुज़र रहा था वो अपनी गाड़ी को धीरे कर एक बार ज़रुर धमाके के जगह को देख रहा था. पुलिस ने धमाके के स्थान को घेर रखा था और यहाँ पुलिस भी बड़ी तादाद मौजूद थी. एक तमाशबीन वीर पाल का कहना था कि धमाकों की वजह से बच्चे भी काफी डर गए हैं, वो समझ नहीं पा रहे हैं कि उनको कैसे समझाए. बात करने पर कई लोगों ने अपना गुस्सा सरकार पर उतारा. लोगों का कहना था कि जिस देश में करोड़ो लोग ग़रीब हैं और इससे मर रहे हैं वहाँ सरकार को आम लोगो की चिंता कैसे हो सकती है. सरकार सिर्फ राजनीति कर रही है. धमाकों की उसे चिंतो नहीं. जब दिल्ली सुरक्षित नहीं है तो देश का कौन सा हिस्सा सुरक्षित हो सकता है.' जबकि एक दूसरे शख़्स का कहना था कि चरमपंथी हमारे देश और लोगो के हौसलो को कम नहीं कर सकते हैं. दिल्ली के लोग अब नए सिरे से ज़िंदगी शुरु करेंगे लेकिन शनिवार को जो कुछ हुआ उसकी तल्ख़ यादें दिल्ली वालो का बहुत दिन तक पीछा करेंगे. दिल्ली का दर्द अभी ख़त्म नहीं हुआ है. गौरतलब है कि शनिवार की शाम दिल्ली के तीन विभिन्न स्थानों पर बम धमाके हुए जिसमें 20 लोग मारे गए और लगभग 90 से ज़्यादा लोग घायल हुए.

Summary:

दिल्ली में बम धमाकों के एक दिन बाद जहां किसी घटनास्थल पर सन्नाटा है तो कहीं तमाशबीनों की भीड़ लगी हुई है.


Prompt:
Summarize the following text in Hindi.

Text:
हालाँकि ग़ैरसरकारी सूत्रों के अनुसार मरने वालों की संख्या कहीं ज़्यादा है. इसबीच मौसम विभाग ने अगले कुछ दिनों में देश के अधिकांश हिस्सों में मानसून के पहुँचने की उम्मीद व्यक्त की है. उल्लेखनीय है कि मानसून इसबार सप्ताह भर देर से केरल पहुँचा था और अब तक यह आंध्र प्रदेश और उड़ीसा नहीं पहुँच पाया है. रविवार को मुंबई में बारिश से लोगों को राहत मिली है. मौतें तेज़ गर्मी और लू से भारत में सबसे ज़्यादा मौतें पूर्वी राज्य उड़ीसा में हुई है. वहाँ पिछले कुछ सप्ताहों के दौरान 75 से ज़्यादा लोगों की मौत हुई है. ग़ैरसरकारी सूत्रों के अनुसार राज्य में मरने वालों की संख्या 300 से ज़्यादा है. उड़ीसा के तलचेर में शनिवार को तापमान 50 डिग्री सेल्सियस पहुँच गया. पड़ोसी राज्य आंध्रप्रदेश में 50 से ज़्यादा लोग लू की भेंट चढ़े हैं. ग़ैरसरकारी सूत्रों के अनुसार राज्य में 200 से ज़्यादा लोगों की मौत तेज़ गर्मी से हुई है. सरकारी सूत्रों के अनुसार उत्तरप्रदेश में तेज़ गर्मी के कारण 70 से ज़्यादा लोगों की मौत हुई है. पश्चिम बंगाल, बिहार और झारखंड से भी मौतों के समाचार मिले हैं. समाचार एजेंसी एपी के अनुसार बिहार और झारखंड राज्य सरकारों ने बच्चों को तेज़ गर्मी से बचाने के लिए स्कूलों में गर्मियों की छुट्टी सप्ताह भर और बढ़ा दी है. अब इन राज्यों में स्कूल इस महीने के अंत तक बंद रहेंगे.

Summary:

भारत के विभिन्न हिस्सों में भीषण गर्मी और लू का कहर जारी है. इस मौसमी मार से अब तक 200 से ज़्यादा लोगों की मौत हो चुकी है.


Prompt:
Summarize the following text in Hindi.

Text:
तमिल विद्रोहियों की वेबसाइट के मुताबिक विद्रोहियों ने धर्मापुरम के पास सेना को खदेड़ दिया है और इस कार्रवाई में 50 से ज़्यादा सैनिक मारे गए हैं. लेकिन सेना ने इस दावे का खंडन किया है. उधर सेना के प्रवक्ता ब्रिगेडियर उदय नानायाकारा ने बीबीसी को बताया है कि सेना ने विद्रोहियों को खदेड़ दिया है और बीस विद्रोही मारे गए हैं. उन्होंने ये भी कहा है कि सात सैनिक भी मारे गए हैं. श्रीलंका की सेना ने पिछले कई हफ़्तों से एलटीटी के कब्ज़े वाले इलाक़ों में भीषण सैन्य अभियान चलाया है और एलटीटीई विद्रोही अब उत्तर-पूर्वी तटवर्ती शहर मुल्लईटिवू में घिर गए हैं. दूसरी ओर भारत के विदेश सचिव शिवशंकर मेनन ने श्रीलंका के राष्ट्रपति महेंदा राजपक्षे से कोलंबो में बातचीत की है और इसमें देश के उत्तरी भाग में स्थिति पर चर्चा हुई है. हज़ारों का बार-बार पलायन अंतरराष्ट्रीय राहत संस्था रेडक्रॉस के अनुसार भीषण जंग के कारण तमिल विद्रोही संगठन एलटीटीई के कब्ज़े वाले इलाक़े में फँसे हुए हज़ारों लोगों को जान बचाने के लिए बार-बार एक जगह से दूसरी जगह भटकना पड़ा है और उनके लिए खाद्य पदार्थों की आपूर्ति और चिकित्सा संबंधी समस्याएँ खड़ी हो गई हैं. रेडक्रॉस के अधिकारी पॉल कैसटेलो ने बीबीसी को बताया कि लड़ाई के कारण एक हफ़्ते से तमिल विद्रोहियों के कब्ज़े वाले इलाक़े में राहत सामग्री नहीं पहुँच पाई है जिससे खाद्य पदार्थों की आपूर्ति की गंभीर समस्या खड़ी हो गई है. लेकिन श्रीलंका के सैन्य प्रवक्ता ने ज़ोर देकर कहा है कि खाद्य सामग्री से लदे वाहनों का एक काफ़िला विद्रोहियों के कब्ज़े वाले इलाक़े में भेजा गया है और वहाँ पर्याप्त खाद्य सामग्री मौजूद है. 'सुरक्षित रास्ते नहीं' रेडक्रॉस ने इस विषय पर भी चिंता जताई है कि दोनों पक्षों ने आम नागरिकों के बचकर निकलने के कोई 'सुरक्षित रास्तों' पर सहमति नहीं बनाई है. रेडक्रॉस के एक बयान में कहा गया है - "सुरक्षित रास्ते न होने के कारण उन मरीज़ों की जान के लिए ख़तरा पैदा हो गया है जिन्हें घटनास्थल पर उचित चिकित्सा नहीं दी जा सकती और जिन्हें वावूनिया में सरकार के कब्ज़े वाले इलाक़े में अस्पताल में ले जाने की ज़रूरत है." बुधवार को श्रीलंका के रक्षा मंत्रालय ने कहा था कि कुल 1707 लोगों ने जनवरी के दो हफ़्तों में सरकार के कब्ज़े वाले इलाक़ों में प्रवेश किया है जहाँ उन्हें आपात मदद और राहत सामग्री दी गई. रेडक्रॉस के अधिकारी पॉल कैसटेलो का कहना था, "बार-बार विस्थापन में कई बार लोगों को बार-बार अपने सब कुछ गँवाना पड़ा है और इसका असर साफ़ दिख रहा है." रेडक्रॉस के अनुसार पलायन करने वाले हज़ारों लोगों को इतने छोटे से इलाक़े में रखा गया है कि उनकी सुरक्षा और हालात के बारे में गंभीर चिंता पैदा हो गई है.

Summary:

उत्तरी श्रीलंका में सेना और तमिल विद्रोहियों के बीच भीषण संघर्ष चल रहा है और हताहतों के बारे में परस्पर विरोधी खबरें आ रही हैं. उधर रेडक्रॉस ने इस लड़ाई के दौरान विस्थापित हुए हज़ारों लोगों की देखरेख के बारे में चिंता जताई है.


Prompt:
Summarize the following text in Hindi.

Text:
क्वेटा में बीबीसी संवाददाता मोहम्मद काज़िम के अनुसार पुलिस अधिकारियों का कहना है कि धमाका शहर के भीड भीड़ वाले चौराहे सरयाब रोड पर बस टर्मिनल के क़रीब हुआ है. पुलिस अधीक्षक अब्दुल वहीद खटक ने बताया कि शुरूआती जानकारी से पता चला है कि विस्फोटक सामग्री बस की छत पर रखा हुआ था. उनके अनुसार इस बात की आशंका जताई जा रही है कि धमाका टाइम डिवाइस की मदद से किया गया है. धमाके के समय बस में लगभग 40 यात्री सवार थे. समाप्त घायलों को सिविल अस्पताल में भर्ती कराया गया है. सुरक्षाकर्मियों ने पूरे इलाक़े को अपने घेरे में ले लिया है. फ़िलहाल किसी संगठन ने धमाके की ज़िम्मेदारी क़ुबूल नहीं की है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

पाकिस्तान के बलूचिस्तान प्रांत के क्वेटा शहर में एक यात्री बस में हुए धमाके में कम के कम 10 लोग मारे गए हैं और 20 से ज़्यादा घायल हुए हैं.


Prompt:
Summarize the following text in Hindi.

Text:
लगातार गिर रहे जनरल मोटर्स के शेयर सोमवार को एक झटके में 23 प्रतिशत गिरकर 3.36 डॉलर पर पहुँच गए. शुक्रवार को कंपनी ने पिछली तिमाही में 4.2 अरब डॉलर का घाटा घोषित किया था और लगभग 2000 लोगों को नौकरी से हटाने का ऐलान किया था. जानकारों का कहना है कि जनरल मोटर्स के शेयर एक डॉलर के स्तर तक पहुँच सकते हैं. वोडाफ़ोन दुनिया की सबसे मोबाइल कंपनियों में से एक वोडाफ़ोन ने अपने ख़र्चों में एक अरब डॉलर की कटौती करने की घोषणा की है. वोडाफ़ोन के मुनाफ़े में 27 प्रतिशत की गिरावट दर्ज की गई है. स्टारबक्स बहुत तेज़ी से तरक्की कर रही अमरीका की जानी-मानी कॉफ़ी कंपनी स्टारबक्स के मुनाफ़े में भारी गिरावट आई है. पिछली तिमाही कंपनी का मुनाफ़ा 15 करोड़ डॉलर से अधिक था लेकिन अब वह गिरकर 30 लाख डॉलर के निकट पहुँच गया है. अमरीका में उसके दुकानों में कॉफी की बिक्री में 8 प्रतिशत तक की गिरावट आई है. डीएचएल डीएचएल एक्सप्रेस में अमरीका में 9500 लोग अपनी नौकरी गँवाने जा रहे हैं क्योंकि उसके पार्टनर डॉयचे पोस्ट ने अमरीका में अपने कारोबार को कम करने का फ़ैसला किया है. यूरोप की सबसे बड़ी डाक कंपनी डॉयचे पोस्ट अमरीका में अपना सारा घरेलू कारोबार बंद करके सिर्फ़ अंतरराष्ट्रीय डाक सेवा पर ध्यान केंद्रित करना चाहती है. इस वर्ष के शुरू में ही डीएचएल ने 5400 लोगों को नौकरी से हटाया था. एचएसबीसी वर्ष की तीसरी तिमाही में यूरोप के सबसे बड़े बैंक एचएसबीसी ने अमरीकी बाज़ार में गिरावट की वजह से 4.3 अरब डॉलर का घाटा उठाया है. एचएसबीसी की ओर से जारी बयान में कहा गया है कि अभी यह स्पष्ट नहीं है कि आने वाले दिनों में वित्तीय बाज़ार में क्या दशा होगी. हाल ही में एचएसबीसी ने 1100 नौकरियाँ समाप्त करने की घोषणा की थी. एआईजी बड़ी इंश्योरेंस कंपनी एआईजी को अमरीकी सरकार और आर्थिक सहायता देने जा रही है, कंपनी को बर्बादी से बचाने के लिए सरकार अब तक 150 अरब डॉलर लगा चुकी है. सरकार कंपनी के 40 अरब डॉलर के शेयर ख़रीदने जा रही है जिसके बाद उसके पास कंपनी का स्वामित्व आ जाएगा. अमरीकी सरकार देश के वित्तीय संस्थानों को उबारने के लिए 700 अरब डॉलर सरकारी ख़ज़ाने से ख़र्च कर रही है और एआईजी पर लगने वाले 150 डॉलर उसी पैकेज का हिस्सा है. तीसरी तिमाही में एआईजी ने 24 अरब डॉलर के घाटे की घोषणा की है. पिछले साल तक उसे 3 अरब डॉलर का फ़ायदा हुआ था. सर्किट सिटी अमरीका में इलेक्ट्रॉनिक सामानों की बिक्री करने वाली मशहूर चेन सर्किट सिटी दिवालिया होने के कगार पर है, कंपनी सरकार से मदद की गुहार लगाई है. पूरे अमरीका में 700 से अधिक बड़े दुकान चलाने वाली कंपनी ने पिछले दिनों घोषणा की थी कि वह 155 दुकानों को बंद करने जा रही है जिसकी वजह से 20 प्रतिशत लोग अपनी नौकरियाँ गँवाने वाले हैं. कंपनी ने 1.1 अरब डॉलर का कर्ज़ लिया है ताकि किसी तरह कामकाज चलता रहे.

Summary:

अमरीका की सबसे बड़ी कार निर्माता कंपनी जनरल मोटर्स के शेयर 60 वर्षों के न्यूनतम स्तर पर पहुँच गए हैं.


Prompt:
Summarize the following text in Hindi.

Text:
पार्टी के राष्ट्रीय उपाध्यक्ष मुख़्तार अब्बास नक़वी ने बीबीसी को बताया कि पार्टी के ख़िलाफ़ बयानबाज़ी के लिए खुराना को अनुशासनात्मक कार्रवाई के तहत प्राथमिक सदस्यता से निलंबित किया गया है. नक़वी ने बताया कि खुराना को भी इसकी जानकारी दे दी गई है. इससे पहले राजस्थान के राज्यपाल रह चुके मदनलाल खुराना ने कहा था कि वह भाजपा से निष्कासित नेता उमा भारती की रैली में जाने की घोषणा की थी. मदद लाल खुराना ने कहा था, "मैं कोई लल्लू पंजू नहीं हूँ, मैं राज्यपाल था लेकिन वह पद छोड़कर पार्टी के लिए काम करना चाहता था. अगर मुझे घर में ही बैठना था तो राजनिवास में बैठे रह सकता था. पार्टी ने जो वायदे किए थे वो पूरे नहीं हुए हैं, अफ़सोस तो मुझे यही है." खुराना से जब यह पूछा गया कि उनके इस बयान को पार्टी विरोधी गतिविधि माना जा सकता है और उन्हें नुक़सान भी उठाना पड़ सकता है तो खुराना ने कहा यह राजनीति से ऊपर का मामला है. खुराना ने कहा, "दिल्ली मेरे लिए एक मंदिर जैसी है और मंदिर के पुजारी के रूप में मेरा कर्तव्य है कि मैं दिल्ली में हो रही तोड़फोड़ और आम लोगों की परेशानियाँ दूर करने के लिए कुछ करूँ. दिल्ली की सेवा करने के लिए मुझे जो भी बलिदान देना पड़ेगा दूँगा." खुराना ने कहा था, "उमा भारती भारतीय जनता पार्टी की नेता हैं और वो मेरी छोटी बहन की तरह है और उन्होंने मुझे न्यौता दिया है तो मैं जाउंगा. यह राजनीति से ऊपर का मामला है." मुख़्तार अब्बास नक़वी ने खुराना को पार्टी की प्राथमिक सदस्यता से निलंबित किए जाने का कारण बताते हुए कहा कि खुराना काफ़ी दिनों से पार्टी विरोधी बयानबाज़ी कर रहे थे. नक़वी ने कहा, "इसलिए पार्टी अध्यक्ष राजनाथ सिंह ने अनुशासनात्मक कार्रवाई करते हुए मदनलाल खुराना को तत्काल प्रभाव से पार्टी की प्राथमिक सदस्यता से निलंबित कर दिया है और इसकी सूचना खुराना को दे दी गई है."

Summary:

भारतीय जनता पार्टी ने वरिष्ठ नेता और दिल्ली के पूर्व मुख्यमंत्री मदनलाल खुराना को पार्टी की प्राथमिक सदस्यता से निलंबित कर दिया है.


Prompt:
Summarize the following text in Hindi.

Text:
बॉब डिलन के गीतों में उनके दौर की राजनीति की बारीक़ समझ झलकती थी. गीतकार, संगीतकार, लेखक और अभिनेता पीयूष मिश्रा के मुताबिक भारत में ऐसी सोच और समझ के साथ गीत लिखनेवालों की बेहद कमी है. पढ़ें बीबीसी संवाददाता दिव्या आर्य से उनकी बातचीत के अंश. बॉब डिलन तो बहुत बड़ी शख़्सियत हैं और उनका संदर्भ अमरीका रहा है पर उनके जैसे ही सामाजिक और राजनीतिक संदर्भ में भारत में लिखे जा रहे गीतों को वैसी लोकप्रियता नहीं मिली है. पीयूष मिश्रा ने 'गुलाल' फ़िल्म के गीत लिखे और उन्हें संगीतबद्ध किया बड़ी तक़लीफ़ से ये मानना पड़ता है कि विदेश से अलग भारत में लोकप्रिय होने के लिए बॉलीवुड से जुड़ना पड़ता है. रिकॉर्ड की बिक्री या यूट्यूब पर गाने डालने से वो व्यापक असर नहीं होता जैसा फ़िल्मों से जुड़कर हो सकता है. मैंने भी अपने गीत नाटकों के लिए लिखे और बाद में उन्हें बॉलीवुड में इस्तेमाल किया तो लोगों ने थोड़ा पहचानना शुरू किया. उसके बावजूद मैं व्यावसायिक तौर पर गीतकार नहीं बन पाया. पीयूष मिश्रा ने फ़िल्म 'गैंग्स ऑफ़ वासेपुर' के दो गीत लिखे हैं. लेकिन ये समझना मुश्किल है कि बिना सामाजिक और राजनीतिक संदर्भ लाए, गीत कैसे लिखे जा सकते हैं. अगर प्यार का गीत भी है तो उसके पीछे कोई घटनाक्रम होगा. मेरा एक गीत है जिसके बोल हैं, 'उजला उजला शहर होगा, जिसमें हम-तुम बनाएंगे घर, दोनों रहेंगे क़बूतर से, जिसमें होगा ना बाज़ों का डर'. ये अयोध्या में बाबरी मस्जिद गिरने के माहौल में एक मुसलमान लड़की और हिंदू लड़के के बीच के प्रेम पर आधारित था. पहले मुझे लगता था कि इस तरह के गीत कुछ ही लोग सुनना चाहेंगे. पर ये गीत लोकप्रिय हो रहे हैं और ख़ास तौर पर युवा वर्ग इनसे बहुत प्रभावित है. बॉब डिलन ने अपनी आवाज़ के लिए कभी कोई पुरस्कार नहीं जीता है. मेरा दुर्भाग्य यह है कि जब मैं जवान हो रहा था मैंने तब बॉब डिलन को पढ़ा और सुना नहीं. जब मेरी विचारधारा ने वामपंथी मोड़ लिया और डिलन ने शांति के मुद्दे पर काम किया तब मैंने उन्हें साक्षात सुना और उनसे बहुत प्रभावित हुआ. तब तक मैं क़रीब 30 साल का हो चुका था और काफ़ी कुछ लिख चुका था. उस मायने में मेरा लेखन उनसे प्रेरित नहीं है, पर उनके काम को समझकर मैंने जाना कि मेरी और उनकी सोच काफ़ी एक सी है. शुभा मुद्गल ने ग़ैर-बॉलीवुड संगीत को बढ़ावा देने के लिए रिकॉर्ड लेबल 'अंडरस्कोर रिकॉर्ड्स' की शुरुआत की. भारत में ऐसा लगता है कि गीत लिखनेवाले आंख, नाक, कान खोलकर नहीं सोते हैं. क्योंकि अगर वो इतने सजग रहें तो हमारे आसपास लिखने के लिए मुद्दे भी बहुत है और शब्द भी. और आज का युवा जानना समझना चाहता है कि उसकी दुनिया के मसले क्या हैं, उनका संदर्भ क्या है. अभिव्यक्ति की आज़ादी पर रोकटोक की बातें ख़ूब हो रही हैं पर अगर ऐसा होता तो मेरे गीत बैन हो गए होते. पिछले सालों में इस तरह के लेखन को गीतों में ढालने की एक जगह ज़रूर बन रही है, पर इसे अभी और बहुत खुलने की ज़रूरत है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

1960 के दशक में अपने गीतों से सामाजिक क्रांतियों में बड़ी भूमिका निभाने वाले अमरीकी पॉप गायक बॉब डिलन को साहित्य का नोबेल पुरस्कार मिला है.


Prompt:
Summarize the following text in Hindi.

Text:
श्रोताओं की संख्या में सबसे ज़्यादा बढ़ोत्तरी नेपाल, भारत, नाइजीरिया, इंडोनेशिया और कीनिया में हुई है. जबकि पाकिस्तान और बांग्लादेश में श्रोताओं की संख्या में ज़बरदस्त गिरावट आई है. बीबीसी वर्ल्ड सर्विस के निदेशक नाइजल चैपमैन ने कहा, "प्रतिस्पर्धा के इस दौर में भी श्रोताओं की बढ़ती संख्या एक बहुत बड़ी उपलब्धि है." उन्होंने कहा कि एक भरोसेमंद प्रसारक होने के चलते लोगों ने बीबीसी का रुख़ किया, ख़ासकर ऐसे इलाक़ों में जहाँ किसी न किसी तरह का संघर्ष चल रहा है. पिछले साल बीबीसी ने बुल्गारियाई, क्रोएशियाई और थाई समेत दस भाषाओं में अपनी सेवा बंद कर दी थी. बीबीसी वर्ल्ड सर्विस तीस से ज़्यादा भाषाओं में अपना प्रसारण करती है. तकनीक के नज़रिए से इसमें काफ़ी बदलाव हो रहे हैं. पुराने ट्रांसमिटरों की जगह एफ़एम स्टेशनों से प्रसारण किया जा रहा है. सर्वेक्षण के अनुसार अंग्रेज़ी प्रसारण सुनने वालों की संख्या में तीस लाख की बढ़ोत्तरी हुई है और अब ये चार करोड़ प्रति हफ़्ता के आसपास है. पाकिस्तान और बांग्लादेश में श्रोताओं की संख्या में गिरावट के पीछे बीबीसी ने एफ़एम फ़्रिकूएंसी की कमी को कारण बताया है. बीबीसी वर्ल्ड सर्विस ने पिछले साल अपना अरबी टीवी चैनल शुरू करने की घोषणा की थी.

Summary:

बीबीसी वर्ल्ड सर्विस के श्रोताओं की संख्या 16 करोड़ तीस लाख प्रति सप्ताह पहुँच गई है. इससे पहले वर्ल्ड सर्विस के श्रोताओं की सबसे ज़्यादा संख्या- 15 करोड़ तीस लाख वर्ष 2001 में दर्ज की गई थी.


Prompt:
Summarize the following text in Hindi.

Text:
लेकिन कुछ नर्सों को इस ख़ुशी के साथ ही रोजीरोटी की चिंता ने भी घेर लिया है. नर्स नीति के भाई सोलोमन जॉन ने बीबीसी हिंदी को बताया, "हमारे सामने बिलकुल नई परिस्थितियां हैं. सबसे बड़ा सवाल यह है कि हमारा गुज़ारा कैसे चलेगा.’’ वह बताते हैं, ''मेरी बहन छह महीने पहले इराक़ गई थी. उसने भर्ती एजेंट के लिए लिए कर्ज़ के एक लाख 60 हज़ार रुपए में से क़रीब 30,000 चुका दिए हैं, पर पिछले चार महीने से उन्हें वेतन नहीं मिला है.’’ आर्थिक संकट जब सोलोमन ने बहन से कर्ज़ का ज़िक्र किया, तो उन्होंने उनसे कहा कि चिंता न करें, किसी तरह कर लेंगे. आईएसआईएस चरमपंथियों के रुख ने नर्सों की सोच को मज़बूत किया. एक वक़्त ऐसा था, जब तिकरित और अस्पताल पर आईएसआईएस का क़ब्ज़ा हुआ, अधिकांश नर्सें भारत नहीं आना चाहती थीं. 46 नर्सों में से केवल 14 नर्सें ही लौटना चाहती थीं. बाक़ी इराक़ में ही किसी दूसरी जगह काम करना चाहती थीं, ताकि वे भर्ती एजेंटों से लिया कर्ज़ और एजुकेशन लोन चुका सकें. मरीना जोस बताती हैं, "कई नर्सें वापस भारत नहीं आना चाहती थीं, लेकिन जब अस्पताल के बाहर और अस्पताल पर बमबारी होने लगी, तो उन्हें फ़ैसला लेना पड़ा." मरीना जोस पहली नर्स हैं, जिसने 10 जून को सबसे पहले केरल के मुख्यमंत्री से जान बचाने के लिए गुहार की थी. मजबूरी में लौटीं पहली जुलाई को इराक़ी फ़ौजों और चरमपंथियों में अस्पताल के काफ़ी नज़दीक संघर्ष होने के बाद नर्सों को तहखाने में ले जाया गया. तभी से स्थितियां बदल गईं. अस्पताल के मात्र 200 मीटर के दायरे में एक बम फटा. एक दिन बाद नर्सों को चरमपंथियों ने बस में सवार होने को कहा. सबने इनकार कर दिया. जोस ने कोच्चि हवाईअड्डे पहुंचने के तुरंत बाद बीबीसी को बताया, "जब तीसरी बार इनकार किया तो चरमपंथी नाराज़ हो गए. उन्होंने हम पर बंदूक़ तान दी और साथ चलने को कहा. हमने अपने मुख्यमंत्री (केरल के) और भारतीय राजदूत को जानकारी दी. उन्होंने हमें उनके निर्देशों का पालन करने की सलाह दी.’’ शर्मिन वर्गीज़ बताती हैं, "हम जब तीसरे दिन भी बस में नहीं बैठे, तो उन्होंने कहा कि अस्पताल को उड़ा देंगे. हमें मजबूरन उनकी बात माननी पड़ी. हम बस में सवार हो गए और ठीक एक घंटे बाद अस्पताल में विस्फोट हो गया.’’ अच्छा बर्ताव वर्गीज़ के मुताबिक़ तिकरित में संकेत मिले कि उन्हें हवाईअड्डे ले जाया जा रहा है, लेकिन जोस को विश्वास नहीं था. जोस ने कहा, "हमें मोसुल की सड़क पर ले जाया गया. हमें लगा था कि वे हमें कभी नहीं छोड़ेंगे. हमें तीन जुलाई को ही पता चला कि हमें हवाईअड्डे ले जाया जा रहा है." वर्गीज़ और जोस दोनों मानती हैं कि उनके साथ चरमपंथियों का बर्ताव अच्छा था. "इरबिल ले जाने के पहले उन्होंने हमें खाना दिया और आराम की भी इजाज़त दी. " (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

इस्लामी चरमपंथी गुट आईएसआईएस की क़ैद से रिहा होने के बाद 46 भारतीय नर्सें अपने घर केरल पहुंच गई हैं. उनके चेहरे पर घर आने की ख़ुशी छिपती नहीं है.


Prompt:
Summarize the following text in Hindi.

Text:
बीमारी वाली अवधि में भी अगर वे सक्रिय रहे होते तो उत्तर प्रदेश ही नहीं अपनी पूरी राजनीति को थोड़ा और मजबूत करते. ऐसी कामनाओं और चाहों का होना यह बताता है कि कांशीराम और उनकी राजनीति की प्रासंगिकता अभी बाकी है और उनके जाने से समाज का, खासकर दलित समाज का काफी नुकसान हो गया है. अकेले दम पर और आरक्षण के ज़रिए निकले दलित अधिकारियों-कर्मचारियों की थोड़ी सी मदद से उन्होंने जो मशाल जलाई उसने मुल्क की राजनीति में भारी बदलाव ला दिया है. लेकिन जाहिर तौर पर उनका मिशन अधूरा है और अगर इसे ढंग से आगे नहीं बढ़ाया गया तो यह बड़ा नुकसान होगा. कांशीराम ने सबसे बड़ा काम तो मुल्क में और खास तौर से हिंदीभाषी प्रदेशों में दलित समाज में प्राण फूंकने का किया है. उपलब्धियाँ हजारों साल से दबा यह समाज आज न सिर्फ मुख्यधारा में आया है बल्कि उत्तर प्रदेश जैसे सबसे महत्वपूर्ण राजनीतिक प्रांत के शासन की बागडोर तीन-तीन बार एक दलित महिला के हाथ में आई है. दलितों में कांशीराम और बसपा के लिए जो ललक और प्रेम दिखता है वह विलक्षण है. बसपा के नेतृत्व की अगली चुनौती इन आकांक्षाओं को राजनीतिक हथियार में बदलकर उत्तर प्रदेश जैसी स्थिति बाक़ी राज्यों में करने की है. यह काम मुश्किल है पर कांशीराम का उदाहरण आश्वस्त भी करता है कि ईमानदार कोशिश हो तो यह असंभव नहीं है. कांशीराम और उनके आंदोलन की यह उपलब्धि कई मायनों में तात्कालिक या अस्थाई किस्म की है. उनकी असली उपलब्धि है दलित समाज के लोगों के बीच स्वाभिमान और आत्मविश्वास जगाना. बाबा साहब तो महानायक थे ही. बसपा आंदोलन ने झलकारी बाई और संभाजी महाराज जैसे अपने नए नायक खड़े किए. उनके ऐतिहासिक योगदान को स्पष्ट किया. उनके अपने आंदोलन में लीडर भी अपनी जाति या अपने पुरखों का नाम करते हैं. इस धारा को इसी सोच में कौन आगे बढ़ाएगा? कांशीराम ने अपने लक्ष्यों को पाने के लिए समझौते किए, पर लक्ष्य कभी ओझल नहीं हुए. नया नेतृत्व बसपा के अब के नेतृत्व ने भी अभी तक कोई बड़ी चूक नहीं की है, पर उस पर कांशीराम जैसा भरोसा नहीं होता. इस भरोसे पर खरा उतरना भी नए नेतृत्व की चुनौती होगी. कांशीराम की राजनीति की एक और बड़ी खूबी यह है कि उसमें बाहर से थोपा हु्आ कुछ भी नहीं है. इस पर अमेरिकी अश्वेत आंदोलन या बाहरी राजनीतिक दर्शनों का ज़्यादा असर नहीं था. उनका अपना जीवन भी न तो अभाव दिखाने वाला था न ब्राह्मणवादी नेतृत्व की विलासिता की कार्बन कापी वाला, दलित नेतृत्व के लिए उनके जीवन जीने का ढंग भी एक चुनौती बना रहेगा. वे बीते दो-तीन साल से बीमार थे. बसपा बनाने से लेकर अब तक की मात्र दो दशक की उनकी राजनीति और उपलब्धियाँ भी सिर्फ दलित नेताओं के लिए ही नहीं सबके लिए चुनौती रहेगी. उन लोगों के लिए और ज़्यादा जो दशकों से मई दिवस, रूसी क्रांति दिवस पर रैलियाँ निकालने का काम, गाँधी और नेहरू का नाम भुनाने या फिर राम का नाम लेकर सत्ता हथियाने के खेल में लगे रहे हैं. आज़ाद भारत के सभी नेताओं की तुलना में अगर कांशीराम 19 नहीं ठहरते तो उनकी गैर मौजूदगी जाहिर तौर पर सबके लिए नुकसानदेह है और उनका नाम और काम समाज राजनीति में नया करने वाले हर आदमी के लिए प्रेरणा का स्रोत बना रहेगा.

Summary:

काश! कांशीराम थोड़ा और जी लेते. इसमें और कुछ नहीं तो उत्तर प्रदेश में पार्टी का सर्वश्रेष्ठ प्रदर्शन जरूर देख लेते.


Prompt:
Summarize the following text in Hindi.

Text:
वैज्ञानिकों ने इस बारे में कुछ ठोस कारण जानने का दावा किया है. वैज्ञानिकों का कहना है कि आदमी के दिमाग़ में दो समय केंद्र होते हैं जिनमें से एक तो घड़ी के मुताबिक़ चलता है और दूसरा दिन निकलने और रात होने के प्रभाव में रहता है. पत्रिका 'करेंट बॉयोलॉजी' में कुछ वैज्ञानिकों ने लिखा है कि जब दिमाग़ के ये दोनों केंद्र आपस में तालमेल नहीं बिठा पाते तो जैट लैग महसूस होता है. यह शोध करने वाले वाशिंगटन विश्वविद्यालय के वैज्ञानिकों का यह भी मानना है कि इन कारणों का पता लगाए जाने के बाद ऐसी दवाई बनाई जा सकती है जिससे जैटलैग पर क़ाबू पाया जा सके. शोधकर्ता डॉक्टर होराशियो दा ला इगलेशिया का कहना है, "अगर हम यह पता लगाने में कामयाब हो जाए कि दिमाग़ के दोनों केंद्र किस तरह से तालमेल बिठाते हैं तो जैटलैग के इलाज का रास्ता खोजा जा सकता है." अलग हिस्से दिमाग़ में सुपराशियास्मेटिक न्यूक्लियस नाम का एक छोटा सा हिस्सा होता है जो नींद, हारमोन और शरीर के तापमान के उतार-चढ़ाव को नियंत्रित करता है. कहा जाता है कि दिमाग़ का यही हिस्सा दिन निकलने और ढलने जैसे बाहरी तत्वों के असर में रहता है. दिमाग़ का दूसरा छोटा हिस्सा 24 घंटे के चक्र से प्रभावित होता है और यह बाहरी तत्वों से अप्रभावित रहता है. शोध शोधकर्ताओं ने चूहों पर प्रयोग किया जिसमें उन्हें 12 घंटे के सामान्य दिन या रात के बजाय 11 घंटे के दिन-रात में रखा गया. प्रयोग में पाया गया कि चूहों ने रात में भी दिन की ही तरह बर्ताव करना शुरू कर दिया. इस प्रक्रिया में चूहों में दो तरह के प्रोटीन पाए गए. एक था पर्ल नामक जो आमतौर पर दिन में सक्रिय होता है और दूसरा बीमाल नामक जो आमतौर पर रात में सक्रिय होता है. जब उन्हें रौशनी करके दिन का वातावरण दिया जाता था तो उनके दिमाग़ में पर्ल नाम का प्रोटीन सक्रिय होता था और अंधेरा करने पर बीमाल नामक प्रोटीन सक्रिय हो जाता था. लेकिन जब चूहे रात में भी दिन का माहौल मिलने पर उसी के अनुरूप बर्ताव करना शुरू कर देते थे तो उनके अंदर दोनों तरह के प्रोटीन मौजूद होते थे. पर्ल दिमाग़ के ऊपरी आधे हिस्से में और बीमाल निचले हिस्से में होता था. इससे यह नतीजा निकाला गया कि दिमाग़ का तलहटी वाला हिस्सा 24 घंटे वाले समयचक्र पर चलता है और रौशनी मिलने पर इसी हिस्से में सक्रियता होती है. इसका यह मतलब भी निकाला गया कि ऊपरी आधा हिस्सा दिन निकलने और रात होने जैसे बाहरी कारणों के ज़्यादा प्रभाव में रहता है. शोधकर्ताओं का कहना है कि जब दिमाग़ के इन दोनों हिस्सों में तालमेल नहीं बैठ पाता तो आदमी जैटलैग यानी समयचक्र बदलने से थकान महसूस करता है.

Summary:

क्या आपने कभी इस तह में जाने की कोशिश की है कि जैटलैग क्यों होता है यानी अलग-अलग समय चक्र वाले देशों में जाने पर थकान ज़्यादा क्यों महसूस होती है.


Prompt:
Summarize the following text in Hindi.

Text:
चेन्नई में बीफ़ बिरयानी की दुकान पर हिन्दू भी आते हैं. तमिलनाडु चुनाव कवर करने के चक्कर में पिछले कई दिनों से इडली-डोसा और उत्थप्पम खाने के बाद अब मुझे ज़ायका भी बदलना है. टैक्सी ऐसे इलाके से गुज़रती है, जिसकी हवा में सिर्फ़ खड़े मसालों और शोरबेदार खानों की ख़ुशबू है. अब भूख हिंसक भी हो सकती है, इसलिए मैं गाड़ी रुकवा कर सबसे पहली दुकान पर ही ऑर्डर दे बैठता हूँ. बड़ी से डेग में बिरयानी बिक रही है और नीचे बैनर पर 40 रुपए प्लेट लिखा है. समाप्त मुझे पता है कि ये बीफ़ बिरयानी ही हो सकती है, क्योंकि इतने में अगर दुकानदार मटन बिरयानी बेचेगा तो जल्दी दिवालिया हो सकता है. वैसे भी, लखनऊ शहर में हुई परवरिश के चलते आप 'बड़े की बिरयानी और बड़े का कबाब' से दर्जनों बार, दो चार होते रहते हैं. स्कूल के दिनों में सहारा 'बड़े' का ही था, क्योंकि पॉकेट मनी में दस्तरख़्वान तो सजा नहीं सकते. लौटिए चेन्नई में जहाँ बीफ़ बिरयानी परोसने पर, मैं उस पर टूट तो पड़ा हूँ, लेकिन ध्यान मेरा कहीं और है. अंदाज़ा लगाना मुश्किल नहीं कि यहाँ पर बीफ़ बिरयानी खाने या पैक कराने वालों में हिंदू-मुसलमान दोनों हैं. अभी तो भूख मिटानी थी, इसलिए छोड़ दिया. लेकिन दो किलोमीटर बाद फिर से बीफ़ बिरयानी के बोर्ड दिखने लगे, तो ट्रिप्लीकेन मोहल्ले की एक दुकान पर रुक ही गए. रहमत बीफ़ बिरयानी के मालिक एेहतशाम ने कहा, "50 रुपए प्लेट है और चावल की क्वालिटी भी अच्छी है. दिन में 80-100 किलो बिकती है और इलाके के हिंदू-मुसलमान और ईसाई हमारे यहाँ बीफ़ खाने आते हैं. मेरे तमाम हिंदू दोस्त हैं, जिनके घर रोज़ के एक-डेढ़ किलो पैक हो कर भी जाती है." तामिलनाडु राज्य के लगभग हर शहर में ऐसे इलाके हैं, जहाँ बीफ़ और उसके पकवान बिकते हैं और राज्य में अगर मटन 500 रुपए प्रति किलो बिक रहा है, तो बीफ़ का दाम 240 रुपए है. एक दूसरे इलाके परियमएट में तीन दोस्तों, सुशील, रामकुमार और किशोर से मुलाक़ात हुई, जो असम और पश्चिम बंगाल से चार साल पहले चेन्नई आए थे. बीफ़ बिरयानी के मज़े लेकर काम पर जा रहे सुशील ने बताया, "40-50 रुपए में नॉन-वेज खाने को मिलता है और साफ-सुथरा. अच्छी बात यही है कि यहाँ बीफ़ के नाम पर कोई आपको घूर कर नहीं देखता". चेन्नई के ज़ाम बाज़ार इलाके में भी बीफ़ बिरयानी की लगभग सभी दुकानें खचाखच भरी दिखीं और कुछ में बीफ़ के बोटी कबाब भी मिल रहे थे. चेन्नई बीफ़ बिरयानी के मालिक अमीर ने बताया कि तमिलनाडु में बीफ़ मतलब बीफ़ है, गोमांस नहीं. उन्होंने कहा, "देखिए बीफ़ में प्रोटीन होता है और ये सस्ता भी है. साधारण लोग चाहे वो हिंदू, मुसलमान कोई हो, सभी का पेट भी भरता है और पौष्टिकता भी मिलती है. यही इसके हिट होने का राज़ है". स्थानीय लोगों को भी लगता है कि उत्तर प्रदेश के दादरी में 2015 में कथित रूप से बीफ़ रखने पर हुई हत्या और उसके बाद की राजनीति का चेन्नई पर शायद ही कोई असर पड़ा हो. वरिष्ठ पत्रकार वलियप्पन बताते हैं, "दादरी की घटना और दूसरे राज्यों में हो रही राजनीति के चलते चेन्नई में कई संगठनों ने एक दिन का बीफ़ फेस्टिवल आयोजित किया और मद्रास हाई कोर्ट में वकीलों ने उस हत्या के विरोध में बीफ़ खाया और बांटा. तमिलनाडु में इस तरह एक मुद्दे से किसी को कोई फ़र्क नहीं पड़ता". मैं भी सोचने पर मजबूर हो गया हूँ कि स्कूल के दिनों में हफ़्ते में कम से कम एक बार, बड़े का कबाब खाने के बाद भी कभी पीछे पलट कर नहीं सोचा कि कोई क्या कहेगा. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

दोपहर के ढाई बजे हैं और सुबह नाश्ते में सिर्फ़ एक सेब खाने से मेरी भूख ने अब सुनना-समझना बंद कर दिया है.


Prompt:
Summarize the following text in Hindi.

Text:
इस हादसे में कम से कम 108 लोगों की मौत हो गई है. हादसे में 200 से ज़्यादा घायल हुए हैं. कोल्लम के ज़िलाधिकारी ए शाइनामोल ने बीबीसी को बताया कि मंदिर में आतिशबाज़ी की अनुमति नहीं दी गई थी. सुनें ऑडियो. प्रधानमंत्री कार्यालय ने पीड़ितों के परिजनों के लिए मुआवज़ा देने की घोषणा की है. समाप्त मारे गए लोगों के परिवारों को दो लाख रुपए और घायलों को 50 हज़ार रुपए दिए जाएंगे. पुलिस अधिकारियों ने बताया कि आतिशबाज़ी के दौरान कुछ चिंगारियां उस जगह जाकर गिरीं जहां पटाख़े रखे हुए थे. इससे भीषण विस्फोट हुआ जिससे पास स्थित देवासम बोर्ड ऑफ़िस की इमारत ढह गई. इसकी चपेट में आने से कई श्रद्धालुओं की मौत हो गई. (बीबीसी हिन्दी के एंड्रॉयड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

केरल के कोल्लम ज़िले से 25 किमी दूर पारावुर में पुत्तिंगल देवी मंदिर में आग लग गई.


Prompt:
Summarize the following text in Hindi.

Text:
इंग्लैंड की 21 वर्षीय महिला सैनिक कैटरीना हॉज ने मिस इंग्लैंड प्रतियोगिता के फ़ाइनल में पहुँच कर सब को चौंका दिया है. उल्लेखनीय है कि हॉज ने इराक़ में एक संदिग्ध इराक़ी चरमपंथी का साहसपूर्ण मुकाबला कर अपने दस्ते के कई सैनिकों की जान बचाई थी. वर्ष 2005 में उन्हें इस बहादुरी के बाद 'कामबैट बार्बी' के नाम से जाना जाने लगा था. यदि हॉज यह प्रतियागिता जीत लेती हैं तो वह वर्ष 2008 की विश्व सुंदरी प्रतियोगिता में इंग्लैंड का प्रतिनिधित्व करेंगी. वे मिस टनब्रिज वेल्स क्राउन पहले ही जीत चुकी हैं. उन्होंने कहा, "मुझे मिस इंग्लैंड के फ़ाइनल में पहुँच कर काफ़ी खुशी हो रही है. मेरे लिए यह एक प्रतिष्ठा की बात है." 'पार्ट-टाइम' मॉडल इराक़ में जब हॉज का वाहन उलट गया था तब एक इराक़ी विद्रोही ने बंदूक की नोक पर उनके दस्ते को बंधक बना लिया. लेकिन कारपोरल कैटरिना हॉज ने उस चरमपंथी पर घूस्से से वार करते हुए उससे बंदूक छीन ली थी. उन्होंने कहा, "दुर्घटना की वजह से हमारा वाहन तीन बार पलटा था और हम किसी भी सुरक्षा के लिए तैयार नहीं थे. जैसे ही हमने इधर-उधर देखा तो पाया कि इराक़ी चरमपंथी बंदूक लेकर खड़ा है. मैं समझ गई कि यदि मैंने ज़ल्दी कोई कार्रवाई नहीं की तो जीवन ख़तरे में है." उन्होंने कहा, "पार्ट टाइम मॉडल और एक सैनिक की दुनिया काफ़ी अलग हैं. सेना जो काम कर रही है और इस देश के लिए किया है उसे मैं इस प्रतियागित के जरिए सबके सामने लाना चाहती हूँ." वर्तमान में हॉज इंग्लैंड के कैंबरले स्थित फ़र्मली पार्क अस्पताल में काम कर रही हैं और वह एक पार्ट टाइम मॉडल भी हैं. शुक्रवार को मिस इंग्लैंड फ़ाइनल प्रतियागिता होना है.

Summary:

स्त्रियों में सुंदरता और बुद्धिमता के एक साथ होने की कहानी अब पुरानी हो गई है. यह कहानी एक ऐसी स्त्री की है जो सौंदर्य और शौर्य की एक अद्भुत मिसाल है.


Prompt:
Summarize the following text in Hindi.

Text:
इस बैठक में वैश्विक आर्थिक मंदी और इससे निपटने के उपायों पर चर्चा होगी. बैठक ऐसे समय में हो रही है जब यूरोपीय संघ के वैसे देश मंदी की चपेट में आ चुके हैं जहाँ यूरो साझा मुद्रा के रुप में स्वीकार्य है. भारतीय समयानुसार रविवार से शुरु हो रहे दो दिवसीय बैठक में भारत को विशेष तौर पर आमंत्रित किया गया है. माना जा रहा है कि भारत विकासशील देशों की ओर से अपनी बात रखेगा. लेकिन वित्त मंत्री पी चिदंबरम ने स्पष्ट किया है कि मंदी से निपटने के लिए पश्चिमी देशों की संरक्षणवादी कारगर साबित नहीं होगी. उन्होंने मंदी से जूझ रही कंपनियों को सरकारी संरक्षण देने की बज़ाए वस्तुओं, सेवाओं और पूँजी के मुक्त प्रवाह को बढ़ावा देने पर बल दिया. भारतीय प्रधानमंत्री इस राय से अमरीका, ब्रिटेन, फ्रांस और जर्मनी के प्रतिनिधियों को अवगत कराएंगे. भारतीय वित्त मंत्री का कहना है कि संरक्षण देने की रणनीति मौजूदा संकट से निपटने का सबसे ख़राब तरीका साबित होगी. उन्होंने कहा, "अगर हम साझा नियामक मानकों पर सहमत हो जाएँ और सदस्य देश इस पर अमल करें तो ये एक दूरदर्शी क़दम होगा." चिदंबरम ने कहा कि भारत समेत विकासशील देशों को और संसाधन उपलब्ध कराया जाना चाहिए ताकि वो विकास दर को जारी रख सकें और दूसरे देशों को भी अपने साथ-साथ विकास करने में मदद कर सकें.

Summary:

भारतीय प्रधानमंत्री मनमोहन सिंह विकसित और विकासशील देशों के समूह जी-20 की बैठक में हिस्सा लेने अमरीका पहुँच गए हैं.


Prompt:
Summarize the following text in Hindi.

Text:
समरेश सिंह के अपने कपड़े फाड़ने के कारण दो बार विधानसभा की कार्यवाही स्थगित करनी पड़ी. विधायक समरेश सिंह पहले भी इस तरह की हरकत कर चुके हैं. झारखंड विकास मोर्चा प्रजातांत्रिक से बोकारो सीट जीत कर विधानसभा में आए समरेश सिंह और फिर प्रदीप यादव के नेतृत्व में कांग्रेस-आरजेडी विधायक नारेबाज़ी करने लगे. वे राज्य में पार्ट-टाईम काम कर रहे शिक्षकों की सेवाएँ नियमित करने, विस्थापितों की समस्याओं के लिए आयोग बनाने और रांची के बाहरी इलाके स्थित नागड़ी गांव के लोगों की अधिगृहित ज़मीन उन्हें लौटाने की मांग कर रहे थे. कार्यवाही शुरु होते ही हंगामा ये लोग सुबह 11 बजे सदन की कार्यवाही शुरु होने के साथ ही अपनी मांगों को लेकर हल्ला करते हुए सदन के बीचोंबीच चले आए और विधानसभा अध्यक्ष के सामने अपनी मांगें रखने लगे. विधानसभा अध्यक्ष कुछ कहते इससे पहले ही झारखंड विकास मोर्चा प्रजातांत्रिक के विधायक समरेश सिंह ने अपना कुर्ता फाड़ लिया. जिसके बाद विधानसभा अध्यक्ष सीपी सिंह को दोपहर 12 बजे तक सदन की कार्यवाही स्थगित करनी पड़ी. समाचार एजंसी पीटीआई के अनुसार दोपहर12 बजे जब सदन की बैठक दोबारा शुरु हुई तो भी विपक्षी विधायकों का हंगामा जारी रहा जिस कारण सदन की कार्यवाही को एक बार फिर से 12.30 बजे तक के लिए स्थगित करना पड़ा. रांची बंद विपक्षी दलों के विधायक राज्य में पार्ट-टाईम काम कर रहे शिक्षकों को नियमित करने, विस्थापितों की समस्याओं के लिए आयोग बनाने और रांची के बाहरी इलाके स्थित नागड़ी गांव के लोगों की अधिगृहित ज़मीन उन्हें लौटाने की मांग कर रहे थे. "झारखंड विकास मोर्चा प्रजातांत्रिक से बोकारो सीट जीत कर विधानसभा में आए विधायक समरेश सिंह और प्रदीप यादव के नेतृत्व में कांग्रेस और आरजेडी के विधायक नारेबाज़ी करने लगे." सदन की कार्यवाही दोबारा स्थगित होते ही विपक्षी दलों के अधिकतर सदस्य सदन के मेन गेट पर आ गए और वहां भी अपना विरोध प्रदर्शन जारी रखा. झारखंड की राजधानी रांची में आज इन्हीं मसलों पर विपक्षी पार्टी झारखंड विकास मोर्चा प्रजांतात्रिक और कुछ अन्य संगठनों ने रांची बंद का आयोजन किया है. समरेश सिंह इससे पहले धनबाद के झरिया से भी विधायक रह चुके हैं. वे सदन में पहले भी कुछ हैरान करने वाली हरकतों के कारण चर्चा में रहे हैं. पिछली बार वे सदन में ही टेबल पर चढ़ जाने के लिए चर्चा में रहे थे. समरेश सिंह का धनबाद- झरिया कोलबेल्ट में भी ख़ासा दख़ल रहा है और वे मज़दूरों से संबंधित राजनीति करते रहे हैं. हालांकि धनबाद सीट से जब वे लोकसभा चुनावों के लिए खड़े हुए तब उन्हें हार का सामना करना पड़ा था. जिसके बाद वे बोकारो और चंदनकयारी से लगातार विधानसभा चुनाव लड़ते आए हैं. इससे जुड़ी और सामग्रियाँ इसी विषय पर और पढ़ें

Summary:

झारखंड विधानसभा में सोमवार को दिन का कामकाज शुरु होने के कुछ ही देर बाद उस समय अजीबोगरीब स्थिति पैदा हो गई जब सदन में ही कार्यवाही के दौरान एक विधायक ने अपने कुर्ता फाड़ डाला.


Prompt:
Summarize the following text in Hindi.

Text:
अदालत का कहना है कि यह राज्य के कई हिस्सों में चल रहे अतिक्रमण हटाओ अभियान का हिस्सा होना चाहिए. हाई कोर्ट ने सोमवार को वडोदरा की एक स्थानीय अदालत पर हुए हमले के बारे में पुलिस से रिपोर्ट मांगी है. अदालत ने राज्य पुलिस को भी यह निर्देश दिया कि वह अतिक्रमण हटाने का काम कर रहे अधिकारियों को पर्याप्त सुरक्षा उपलब्ध कराए. कार्रवाई अदालत ने अधिकारियों से यह भी कहा है कि वे इन इलाक़ों में असमाजिक तत्त्वों के ख़िलाफ़ कार्रवाई करें. अदालत ने वडोदरा में हुई हिंसा के बारे में मीडिया रिपोर्टों के आधार पर संज्ञान लेते हुए यह निर्देश जारी किया है. वडोदरा में एक दरगाह को हटाए जाने पर रोक लगाने संबंधित आदेश अदालत से न मिल पाने के कारण ग़ुस्साए लोगों ने अदालत पर हमला कर दिया था. स्थानीय मुसलमानों और पुलिस के बीच सोमवार को यहाँ हिंसक झड़पें हुई थी. मुसलमान इस दरगाह को हटाए जाने का विरोध कर रहे थे. भीड़ को नियंत्रित करने के लिए पुलिस को गोलियाँ चलानी पड़ी थी, जिसमें मरने वालों की संख्या बढ़कर तीन हो गई है.

Summary:

गुजरात हाई कोर्ट ने राज्य सरकार के अधिकारियों को निर्देश दिया है कि सार्वजनिक स्थानों से सभी ग़ैर क़ानूनी धार्मिक अतिक्रमण को हटा दिया जाए.


Prompt:
Summarize the following text in Hindi.

Text:
एमिरेट्स एयरलाइंस की ये घोषणा ऐसे समय आई है जब यूरोप की विमान बनाने वाली कंपनी एयरबस ने कहा है कि विमान देने में हुई देरी के लिए वह भरपाई देने को तैयार है. चार और विमान ख़रीदने की घोषणा के साथ ही एमिरेट्स की कुल मांग 47 एयरबस ए-380 की हो गई है. एयरबस ए-380 दुनिया का सबसे बड़ा यात्री विमान है. माना जा रहा है कि एमिरेट्स का चार और विमान ख़रीदने का ऑर्डर 1.22 अरब डॉलर का है. इस हिसाब से एक विमान की क़ीमत है 28 करोड़ अमरीकी डॉलर. हालाँकि कंपनी छूट भी देती है लेकिन इसकी जानकारी नहीं दी जाती है. पहली खेंप एमिरेट्स को एयरबस ए-380 विमानों की पहली खेंप अगले साल के शुरू में मिलेगी. ए-380 विमानों को समय पर ना दे पाने की वजह से एयरबस को काफ़ी नुक़सान हुआ है. हालाँकि कंपनी ने ये नहीं बताया है कि वे विमान देने में देरी की भरपाई कैसे करेगी या कितने पैसे हर्जाने के रूप में देगी. एयरबस की भरपाई करने की घोषणा और एमिरेट्स की और विमान ख़रीदने का ऑर्डर देने से लगता है कि दोनों के बीच तनाव कम हुआ है. एयरबस के अध्यक्ष और मुख्य कार्यकारी अधिकारी लुईस गैलोस ने एक बयान जारी करके कहा है कि एमिरेट्स की ओर से नए विमानों के ऑर्डर के कारण कंपनी का उत्साह बढ़ा है. एमिरेट्स के चेयरमैन शेख़ अहमद बिन सईद अल मकतूम पहले कह चुके हैं कि एयरबस की ओर से हो रही देरी के कारण विमान सेवा में विस्तार करने की उनकी योजना प्रभावित हुई है. दूसरी ओर एमिरेट्स के अध्यक्ष टिम क्लार्क ये भी कह चुके हैं कि कंपनी एयरबस की प्रतिद्वंद्वी बोइंग से भी विमान ख़रीदने की योजना बना रही है.

Summary:

एयरबस के साथ रिश्तों में खटास के बीच संयुक्त अरब अमीरात की सरकारी विमान सेवा एमिरेट्स एयरलाइंस ने चार और ए-380 ख़रीदने का फ़ैसला किया है.